
Sfinţii cuvioşi Andronic şi Atanasia 
(9 octombrie) 


Trăind pe vremea împăratului Teodosie cel mare în Antiohia, doi soți, Andronic și 
Atanasia, trăiau în dreapta credință, împărţindu-şi averea cu cei săraci şi cu 
Biserica. După naşterea celor doi copii, începând să trăiască precum un frate cu o 
soră, se ocupau de îngrijirea celor bolnavi şi aflați în nevoi, petrecând în post și 
rugăciune. Murindu-le cei doi copii, cuprinşi de febră mare, Sfânta Atanasia nu se 
putea liniști din pricina durerii, dar aflând printr-o vedenie, de la Sfântul Iulian, că 
fiica şi fiul ei se veselesc în Ceruri, inima ei s-a umplut de bucurie şi a fost 
cuprinsă de dorul vieţuirii în mănăstire. Plecând împreună cu soțul ei în Ale- 
xandria, au primit amândoi chipul îngeresc, fiind călugăriți, și fiecare rămânând în 
mănăstirea lui. Sfânta Atanasia, însă, peste ani a îmbrăcat haine de monah și se 

purta precum un bărbat.Şi pe când mergea să se închine la Ierusalim, s-a întâlnit cu 
Sfântul Andronic, dar acesta nu a recunoscut-o. Şi petrecând împreună 12 ani într- 
o chilie, în tăcere, Sfânta Atanasia a trecut la Domnul şi i-a lăsat o scrisoare soțului 
său. Iar el, citind-o şi minunându-se de răbdarea ei, a voit să fie îngropat alături de 
ea şi chiar în ziua înmormântării sfintei și-a dat și el sufletul. 


Index. 

În această lună (octombrie), ziua a noua - Sfântul apostol Iacov al lui Alfeu. 
Și pomenirea prea cuviosului părintelui nostru Andronic şi a soţiei lui 
Atanasia (Minei) 


La Vecernie 
La Doamne strigat-am..., Stihirile pe 6, trei ale apostolului, şi trei ale sfinților. 
Stihirile apostolului, glasul al 4-lea: 
Podobie: Ca pe un viteaz... 


Cu trestia harului, ai tras pe oameni dintru adâncul deşertăciunii, cel ce eşti vrednic 
de minune lacove, plecându-te voinţelor Învăţătorului celui ce a lumi-nat întru 
totul mintea ta, şi apostol şi cinstit de Dumnezeu grăitor te-a arătat, fericite, 
Dumnezeirii Lui celei necuprinse. 


Strălucirea Duhului peste tine s-a pogorât în vedere de foc, şi te-a făcut, fericite, 
dumnezeiesc lăcaş, care degrab izgoneşti negura nedumnezeirii, şi lumea luminezi 
cu strălucirea întru-tot înțeleptelor tale cuvinte; grăitorule de taine, podoaba 
apostolilor, însuţi văzătorule al lui Hristos, lacove. 


Cu strălucirile propovăduirii pe cei ce dormeau întru întunericul necunoştinţei, i-ai 
luminat, şi i-ai arătat o lacove fii prin credinţă Stăpânului şi Dumnezeu; a cărui 

pătimire şi moarte ai râvnit; şi măririi te-ai făcut moştenitor ca un înţelept, de 
Dumnezeu grăitor, şi ca un ucenic adevărat. 


Alte Stihiri ale cuvioşilor, glasul al 6-lea: 
Podobie: Toată nădejdea punându-și... 


Părăsind toată tirama vieţii şi urând avuţia, şi din dezmierdarea cea trecătoare 
schimbându-vă, aţi ridicat Crucea ca un jug dumnezeiesc şi aţi urmat lui Hristos, 
trecând minunat la verdeaţa cea cerească; în care veselindu-vă dimpreună, aduceţi- 
vă aminte şi de noi care cu credinţă ne aducem aminte de voi, şi cu iubire şi 
cucernicie, săvârşim sfântă şi cinstită pomenirea voastră, sfinților. 


Cu totul iubindu-te din suflet pe Tine Stăpâne, a alergat după Tine însoțirea cea 
pururea pomenită, şi dimpreună înjugată şi toate cele de veselie, şi legătura cea 
nedezlegată, ca țesătura păianjenului au rupt-o; pentru aceea au şi dobândit Împă- 
răția nemuritoare. Aşadar cu rugăciunile lor, dă-mi iertare greşelilor, Îndurate, şi 
mă fă neatins de patimile, cele ce totdeauna supără sufletul meu, Stăpâne. 


Lipsitu-v-aţi de însoţirea cea drăgăstoasă a copiilor, cu porunca lui Dumnezeu, şi 
în viaţă rămânând neschimbaţi, aţi ridicat glasul cel viteaz al lui Iov şi aţi strigat: 
Domnul a dat, Domnul iarăşi a luat! Pentru aceea cu înlesnire aţi săvârşit lucrul cel 
dorit; şi mutându-vă către pustietăți şi locurile cele sfinte, cu bucurie v-aţi arătat 
pereche prea sfântă. 


Slavă..., glasul al 4-lea, a lui Teofan 


Luând harul Dumnezeiescului Duh, ai fost împreună numărat cu prea sfințită ceata 
apostolilor, lacove; pentru aceasta şi din Cer oarecând, insuflat fiind cu puternică 
suflarea cea în chip de limbi de foc, ai ars nedumnezeirea păgânilor cea spinoasă. 
Roagă şi acum apostole pe Hristos Dumnezeu, să mântuiască sufletele noastre. 


Și acum..., a Născătoarei 


Proorocul David care pentru tine este al lui Dumnezeu părinte, cu cântare pentru 
tine mai înainte a glăsuit, către Cel ce a făcut ție măriri. Stătut-a Împărăteasa 
aproape de-a dreapta Ta; că pe tine Maică pricinuitoare vieţii te-a arătat, Dumne- 
zeu cel ce fără de tată din tine a Se face om a binevoit; ca iarăşi să zidească chipul 
Său cel stricat prin patimi, şi oaia cea rătăcită pierdută prin munți aflându-o, pe 
umeri ridicându-o, la Tatăl să o aducă, şi după voia Sa cu puterile cereşti să o 

împreuneze, şi să mântuiască Născătoare de Dumnezeu lumea, Hristos, cel ce are 
mare şi bogată milă. 


La Stihoavnă 
Stihurile, glasul al 4-lea: 
Podobie: Dat-ai semn celor ce... 


Luat-ai apostole putere nebiruită asupra dracilor întru numele lui Hristos, şi dar a 
goni stăpânirile întunericului. Străbătut-ai pământul, luminând ca un soare, şi toate 
laturile învățând, mărite, ai propovăduit venirea lui Hristos cea mântuitoare. 


Stih: În tot pământul a ieşit vestirea lor, şi la marginile lumii cuvintele lor. 


Bunătăţii celei dintâi şi vieţii celei fireşti şi dumnezeieşti asemănându-te, bărbat 
bun din fire ai fost lacove; şi pentru bunătatea năravurilor şi curăția minţii, fiu al 
dumnezeiescului dar numindu-te, te-ai arătat ucenic de aproape al lui Hristos. 


Stih: Cerurile spun slava lui Dumnezeu și facerea mâinilor Lui o vestește tăna. 


Organ bine alcătuit cu dumnezeiască îndreptare, fiind apostole Iacove, ai fost ales 
spre chemarea păgânilor, pe care aducându-i la cunoştinţa lui Hristos cu cuvintele 
şi cu faptele, pe toţi i-ai luminat să mărturisească adevărată Dumnezeirea lui lisus, 
Mântuitorului sufletelor noastre. 


Slavă..., glasul al 5-lea 


Cu credinţă prăznuim întru-tot cinstită ziua pomenirii tale, lacove slăvite; nu ca fiu 
al lui Alfeu, ci ca pe un apostol al lui Hristos cinstindu-te, şi ca pe un vestitor al 
negrăitei Lui întrupări. Pentru aceasta stând pururea înaintea Scaunului Stăpâ- 
nului, împreună cu cei fără de trupuri, cu cetele apostolilor şi ale mucenicilor, 
roagă-te cu dinadinsul să ne mântuiască Mântuitorul şi Dumnezeul nostru. 


Și acum..., a Născătoarei 
Podobie: Biserică şi uşă eşti, palat şi scaun al Împăratului, Fecioară prea lăudată; 


prin care Mântuitorul meu Hristos Domnul S-a arătat celor ce dormeau întru întu- 
neric, fiind Soarele dreptăţii; vrând să lumineze pe cei ce i-a zidit după chipul Său 

cu mâna Sa. Pentru aceasta cu totul lăudată, ca ceea ce ai agonisit îndrăzneală ca o 
Maică către Dânsul, roagă-L neîncetat să se mântuiască sufletele noastre. 


Troparul apostolului, glasul al 3-lea: Apostole Sfinte Iacove roagă pe milostivul 
Dumnezeu ca să dea iertare de greşale sufletelor noastre. 


Slavă..., al cuviosului, glasul | 


Locuitor pustiului şi înger în trup şi de minuni făcător te-ai arătat, purtătorule de 
Dumnezeu, părintele nostru Andronic; şi cu postul, cu privegherea, cu rugăciunea, 
cereşti daruri luând, vindeci pe cei bolnavi şi sufletele celor ce aleargă la tine cu 
credinţă. Slavă Celui ce ţi-a dat ţie putere; slavă Celui ce te-a încununat pe tine; 
slavă Celui ce lucrează prin tine tuturor tămăduiri. 


Și acum... al Născătoarei, Invierii 
Gavriil zicând ţie: Fecioară, bucură-te!, împreună cu glasul S-a întrupat Stă-pânul 
tuturor întru tine, chivotul cel sfânt, precum a zis dreptul David. Arătatu-te-ai mai 
cuprinzătoare decât cerurile, ceea ce ai purtat pe Făcătorul tău. Slavă Celui ce S-a 
sălăşluit întru tine, slavă Celui ce a ieşit din tine; slavă Celui ce ne-a izbăvit pe noi, 
prin naşterea ta. 

La Utrenie 
La Dumnezeu este Domnul... Troparul apostolului de două ori 
Slavă..., al cuviosului, Și acum... al Născătoarei. 
După întâia Catismă, Sedealna, glasul al 3-lea: 
Podobie: Pentru mărturisirea credinţei... 
Apostole Sfinte lacove, cel ce ai străbătut marginile pământului, învățând po- 
poarele cele întunecate să creadă în Treimea cea de o Fiinţă, stând acum înaintea 
Scaunului lui Hristos, roagă-te cu osârdie pentru noi cei ce săvârşim cu credință 
pomenirea ta cea de peste an; ca să ne dăruiască iertare greşelilor, ca un Indurat şi 


lubitor de oameni. (de două ori) 


Slavă..., Și acum..., a Născătoarei 

Dumnezeieştii firi părtaşi ne-am făcut prin tine, Născătoare de Dumnezeu pururea 
Fecioară; că ai născut nouă pe Dumnezeu întrupat; pentru aceea după vrednicie toți 
cu bună credinţă te mărim. 


După a două Catismă, Sedealna, glasul al 4-lea: 


Podobie: Degrab ne întâmpină pe noi mai înainte până ce nu ne robim când 
vrăjmaşii Te hulesc pe Tine şi ne îngrozesc pe noi, Hristoase, Dumnezeul nostru, 
pierde cu Crucea Ta pe cei ce se luptă cu noi, ca să cunoască cât poate credinţa 
dreptmăritorilor, pentru rugăciunile Născătoarei de Dumnezeu, Unule, lubitorule 
de oameni. 


Ca un soare luminos ai fost trimis de Hristos să luminezi tot pământul apostole 
Sfinte lacove. Deci, cu rugăciunile tale cele dumnezeieşti străluceşte-ne şi pe noi, 
cu dumnezeiasca lumină cea neînserată, pe toţi cei ce săvârşim cu credință 
pomenirea ta. (de două ori) 

Slavă..., Și acum..., a Născătoarei 

Nădejde neruşinată eşti celor ce nădăjduiesc la tine, una care ai născut mai presus 
de fire cu trup, pe Hristos Dumnezeul nostru. Pe care roagă-L cu sfinţii apostoli, să 


dea lumii curăţire de păcate, şi nouă tuturor mai înainte de sfârşit îndreptare vieţii. 


Canoanele - Unul din Octoih cu Irmosul pe 4, al apostolului pe 6, şi al cuviosului 
pe 4. 


Canonul apostolului 
facerea lui Teofan 
Cântarea a l-a, glasul el 6-lea 


Irmos: Ca pe uscat umblând Israel, cu urmele prin adânc, pe prigonitorul Faraon 
văzându-l înecat, a strigat: lui Dumnezeu cântare de biruinţă să-l cântăm. 


Mână dă-mi de Dumnezeu văzătorule, ucenice al lui Hristos, lacove mie celui ce 
încep a lăuda cinstit praznicul tău, străluceşte-mi şi lumină inimii mele, cu rugă- 
ciunile tale. 

Cu repejunile dumnezeieştii înţelepciunii fiind adăpat, râu ai ieşit ca din Raiul 
desfătării, şi ai adăpat cu adevărat faţa pământului, cu curgerile bunei credinţe înţe- 
lepte. 


Cu prea sfinţită ceata ucenicilor lui Hristos te-ai unit lacove, plinind numărul celor 
doisprezece; cu care împreună stând înaintea Stăpânului, adu-ţi aminte de noi. 


A Născătoarei 


Pe tine, Preasfântă Fecioară, Domnul, cel ce a întins Cerul şi a întemeiat pămân- 
tul, Cer pământesc nouă te-a arătat, Cel ce a ieşit din tine cu trup. 


Alt Canon al cuviosului 
Cântarea l-a, glasul al 8-lea 


Irmos: Pe călăraşii lui Faraon. 


Curăţindu-ţi-se sufletul Andronice cu bunătăţile cele alese, şi înfierbântându-te cu 
focul dumnezeieştii dragoste, te-ai lepădat de înfierbântările trupului; că aveai 
totdeauna dumnezeiasca rouă de sus, care te răcorea. 


Plecându-te poruncii; Stăpânului, ca odimoară patriarhul Avraam, ai lăsat moşia ta, 
şi n-ai băgat seamă, de rude, de femeie; te-ai depărtat şi de avuţie părinte, şi în 
pustie singur ai locuit, fericite. 


Slavă..., 


Porunca Domnului ai împlinit, vânzându-ţi tot şi împărțind săracilor; pentru 
aceasta ai aflat mărgăritarul cel de mult preţ, şi luându-l te-ai îmbogăţit cu mari 
bogății prin izvorârea mirurilor. 


Și acum..., a Născătoarei 


Se zideşte voind în pântecele tău Ziditorul lui Adam; şi Cel ce poartă toate în 
palmă, se poartă în braţele tale Născătoare de Dumnezeu; o Taină înfricoşată! Că 
Prunc S-a arătat Domnul tuturor veacurilor. 


Catavasia: Deschide-voi gura mea şi se va umplea de Duhul şi cuvânt răspunde- 
voi Împărătesei Maici; şi mă voi arăta luminat prăznuind şi voi cânta minunile ei, 
bucurându-mă. 

Canonul apostolului 
Cântarea a 3-a 


Irmos: Nu este sfânt precum Tu, Doamne Dumnezeul meu, care ai înălțat fruntea 
credincioşilor Tăi, Bunule şi ne-ai întărit pe noi pe piatra mărturisirii Tale. 


Luând vederat darul Dumnezeiescului Duh, te-ai arătat celor dintru întuneric, ca un 
luceafăr de dimineaţă cuvioase părinte, vestind tuturor arătarea Soarelui celui înţe- 
legător. 


Piciorul tău a stătut arătat întru îndreptare, fericite, lângă Împăratul cel bun şi 
drept, săltând, foarte bucurându-se, şi umblând pe cărarea cerească. 


Pe Fiul lui Dumnezeu, cel fără de început, care a făcut toate cu dumnezeiasca 
putere, cel mai adevărat Învățător de taine, l-ai avut lacove, îndreptându-te pe tine 
la cunoştinţa cea adevărată. 


A Născătoarei 


Marie nădejdea tuturor celor ce nădăjduiesc spre tine, care ai născut pe Cuvântul, 
cel ce S-a întrupat pentru noi, scapă-ne de feluri de ispite şi de nevoi prea curată. 


Alt Canon al cuviosului 
Cântarea a 3-a 
Irmos: Cel ce ai întărit din început cerurile cu pricepere şi pământul pe ape l-ai 
întemeiat, pe piatra poruncilor Tale, mă întăreşte Hristoase, că nu este Sfânt afară 
de Tine, Unule, lubitorule de oameni. 
Izgonitu-s-a Adam din Eden, prin sfatul Evei; iară tu ascultând de soţia ta înţe- 
lepte, ai câştigat Raiul, bucurându-te împreună cu dânsa totdeauna fericite Andro- 
nice. 
Cuvântul, cel ce tainic şi înţelepţeşte rânduieşte toate şi care îndreptează pe oameni 
către mântuire, mută pe cei doriţi de la pământ către Cer, arătându-ne nouă cale 


dreaptă prin doi copii ai voştri. 


Slavă..., 

Nebăgând în seamă dragostea cea pieritoare şi stricăcioasă şi lăsându-o celor de pe 
pământ, v-aţi legat cu dragostea Duhului, fericiților;, pentru aceea acum locuiţi în 
locaşurile drepţilor. 


Și acum..., a Născătoarei 


Cea mai aleasă decât Heruvimii şi Serafimii, ceea ce a născut pe Dumnezeu 
netâlcuit, şi blestemul cel omenesc l-a mutat în binecuvântare, să se cinstească 
totdeauna cu laude; că aceasta este nădejdea noastră. 


Condac, glasul al 4-lea: 


Podobie: Cel ce Te-ai înălțat pe Cruce de bunăvoie, poporului Tău celui nou, 
numit cu numele Tău, îndurările Tale dăruieşte-i, Hristoase Dumnezeule. Vesel- 
eşte cu puterea Ta pe binecredincioşii creştini, dăruindu-le lor biruinţă asupra celui 
potrivnic, având ajutorul Tău armă de pace, nebiruită biruinţă. 


Cel ce vânător păgânilor prea minunat s-a arătat, şi între ucenici prea cinstit, şi cu 
apostolii împreună locuitor, Iacov, lumii bogăție de tămăduiri izvorăşte, şi apără de 
primejdii, pe cei ce-l laudă. Pentru aceasta cu un glas strigăm către dânsul: Mân- 
tuieşte pe toţi cu rugăciunile tale apostole! 


Sedealna, glasul al 8-lea: 


Podobie: Pe Înţelepciunea şi Cuvântul în pântecele tău zămislind fără ardere, 
Maica lui Dumnezeu, în chip de negrăit ai născut pe Cel ce a făcut toate şi în 
braţele tale ai avut pe Cel ce ţine toate şi la sân ai hrănit pe Cel ce hrăneşte lumea. 
Pentru aceasta, te rog pe tine, Preasfântă Fecioară, să mă izbăveşti de greşeli, când 
va fi să stau înaintea feţei Ziditorului meu, Stăpână Fecioară curată, atunci să-mi 
dăruieşti ajutorul tău, că pe tine te am nădejde eu, robul tău. 


Înţelepciunea cu adevărat învăţătoare având, care te-a învăţat pe tine cele mai 
presus de minte, înţelepciunea elinească nebună a fi o ai arătat de Dumnezeu 
insuflate, şi păgânilor luminător dumnezeiesc ai fost, cu cuvântul bunei credinţe 
îndreptând pe cei neînţelegători. Pentru aceasta izbăviţi fiind prin tine de înşe- 
lăciune, după vrednicie te lăudăm şi cu credinţă te fericim, de Dumnezeu grăitorule 
lacove; roagă-te lui Hristos Dumnezeu, iertare de greşale să dăruiască celor ce 
cinstesc cu dragoste sfântă pomenirea ta. 


Slavă..., a cuviosului, asemenea 

Jugul Domnului cel uşor din tot sufletul pe umeri luând, Lui ai urmat de Dumnezeu 
purtătorule Andronice, şi valurile lumeşti înfruntând în pustietăți ai alergat, fericite, 
unde călătoria pustniciei fără prihană o ai săvârşit părinte, apropiindu-te de 
Dumnezeu. Pentru aceasta strigăm către tine: Roagă-te lui Hristos Dumnezeu, ier- 
tare de greşale să dăruiască, celor ce prăznuiesc cu dragoste sfântă pomenirea ta. 


Și acum..., a Născătoarei 

Ca ceea ce eşti mireasă cu totul fără prihană a Făcătorului, ca o Maică a Mân- 
tuitorului, care nu ştii de bărbat; ca ceea ce eşti locaş Mântuitorului cu totul fără 
prihană, pe mine cel ce sunt locaş spurcat fărădelegii şi batjocură dracilor, grăbeşte 
de mă scapă de lucrarea lor cea rea, făcându-mă locaş luminat prin fapta bună, 
curată ceea ce eşti de lumină primitoare; goneşte-mi negura patimilor, şi împăr- 
tăşirii celei de sus şi luminii celei neînserate, mă învredniceşte cu rugăciunile tale. 

Canonul apostolului 


Cântarea a 4-a 


Irmos: Hristos este Puterea mea, Dumnezeu şi Domnul, cinstita Biserică cu 
dumnezeiască cuviinţă cântă strigând; din cuget curat întru Domnul să prăznuim. 


Insuşi Domnul, cel ce este unul sfânt, te-a unit cu cinstită ceata ucenicilor pe tine, 
fericite, văzând mai înainte curată şi luminată viaţa ta. 


De minunile Dumnezeiescului Duh fiind plin, de Dumnezeu vestitorule, faci mi- 
nuni, vindecând bolile şi dezlegând pe oameni din amăgirea duhurilor necurate. 


Dumnezeiasca strălucire, care s-a vărsat în inima ta, fericite, luminată a lucrat-o 
Dumnezeu, şi primitoare de darurile cele mai presus de minte a făcut-o. 


A Născătoarei 

Prin dumnezeiască naşterea ta, Fecioară prea curată, cetele îngereşti şi adunările 
omeneşti s-au împreunat; că pe începătorul păci Hristos şi Mântuitorul tuturor, L- 
al născut. 


Alt Canon al cuviosului 


Cântarea a 4-a 

Irmos: Auzit-am, Doamne, auzul Tău şi m-am temut, înţeles-am iconomia Ta şi 
Te-am proslăvit, Unule lubitorule de oameni. 


Sudorile ostenelilor tale, cele ce au curs de pe trupul tău, prea sfințite Andronice, s- 
au prefăcut întru mirosul murului. 


Ca un finic cu ramurile înalte părinte, ai înflorit în pustietăţi, şi cu durerile oste- 
nelilor tale ai făcut rod plăcut lui Dumnezeu. 


Slavă..., 


Cu curgerile lacrimilor ai rourat pământul pustiului, şi cu ostenelile pustniciei ai 
arătat sufletul tău roditor. 


Și acum..., a Născătoarei 


Nedeşertând Domnul sânurile părinteşti, S-a sălăşluit în prea curat pântecele tău 
Fecioară, şi toată lumea a înnoit-o. 


Canonul apostolului 
Cântarea a 5-a 
Irmos: Cu dumnezeiască Strălucirea Ta, Bunule, sufletele celor ce aleargă la Tine 
cu dragoste, mă rog, luminează-le; ca să Te vadă Cuvinte al lui Dumnezeu pe Tine, 
Adevăratul Dumnezeu, cel ce îi chemi din negura greşelilor. 
Cu Soarele cel înţelegător, fericite, împreună vorbitor ai fost, luându-ţi de acolo 
razele; de la Acela care după fiinţă EI este întâi, iar al doilea după dar te-ai făcut tu, 


mărite. 


Minte prea curată şi luminată având, şi curată inimă câştigându-ţi, pe Dumnezeu 
cel ce S-a întrupat L-ai văzut; pe Cel necuprins cu mintea. 


Se dă în lături cu umilinţă dinaintea ta apostole, toată proorocia şi toată punerea de 
lege, fericite; că pe Cel ce mai înainte acela de demult l-a însemnat, tu te-ai 


învrednicit a-L vedea cu ochii. 


A Născătoarei 

lată Fecioară, după proorocie, ai avut în pântecele tău pe Stăpânul tuturor şi 
Domnul; pe care cu chip negrăit curată L-ai născut, rămânând după naştere Fe- 
cioară nestricată. 

Alt Canon al cuviosului 


Cântarea a 5-a 


Irmos: Mânecând strigăm ie, Doamne: mântuieşte-ne pe noi, că Tu eşti Dumne- 
zeul nostru; afară de Tine pe altul nu ştim. 


Să lăudăm toți credincioşii cu cântări pe Andronic, şi să mărim pe Atanasia soția 
lui. 


N-ai dat nicidecum, precum este scris, ochilor tăi somn, nici genelor tale dormi- 
tare, părinte Andronice. 


Slavă..., 


Prea măritu-te-a Domnul pe tine cu miruri, fericite, primind ostenelile tale ca o 
jertfă cu adevărat bine primită. 


Și acum..., a Născătoarei 


Pe Unul din Treime minunat L-ai născut Fecioară, şi cu lapte ai hrănit, pe Cel ce 
hrăneşte firea omenească. 


Canonul apostolului 
Cântarea a 6-a 


Irmos: Marea vieţii văzând-o înălțându-se de viforul ispitelor, la limanul Tău cel 
lin alergând, strig către Tine: scoate din stricăciune viaţa mea, Mult Milostive. 


Picioarele tale sunt frumoase, că pace fără răutate bine au vestit; pacea care este 
mai presus de fire şi care covârşeşte mintea, mucenice al Domnului prea cinstite. 


A cunoaşte taina şi a propovădui înfricoşată întruparea lui Dumnezeu, te-ai în- 
vrednicit, lacove, împrumutând razele cele mai întâi lucrătoare de la însuşi Cel 
Preaînalt, prea fericite. 

Biserică lui Dumnezeu însufleţită te-ai arătat, capiştile dracilor ai pierdut, şi Bise- 
rici ai zidit cu puterea şi cu darul lui Hristos, cel ce eşti dumnezeiască podoaba 
apostolilor. 

A Născătoarei 

Ceea ce stăpâneşti peste toate făpturile ca una ce ai născut pe Dumnezeu cel 
Preabun, rănile greşelilor mele vindecă-le Preacurată, milostiv făcând pe Cel ce S-a 
născut din tine. 

Alt Canon al cuviosului 


Cântarea a 6-a 


Irmos: Haină luminoasă dă-mi mie, Cel ce Te îmbraci cu lumina ca şi cu o haină, 
Mult Milostive, Hristoase, Dumnezeul nostru. 


Nicidecum slăbiciunea firii n-a stricat voirea care o ai avut, o cuvioasă, către ne- 
voinţele ostenelilor. 


Schimbându-ţi haina, ţi-ai ascuns firea cea adevărată; pentru aceasta fără de îndoire 
al săvârşit calea mântuirii. 


Slavă..., 


Cunoscutu-ţi-ai soţul mergând pe cale, cu care ai şi mers împreună negrăind nimic 
către dânsul. 


Și acum..., a Născătoarei 


Glasul graiurilor lui Gavriil aducem acum ţie Fecioară: Bucură-te, strigând Dom- 
nul este cu tine. 


Condac, glasul al 2-lea: 
Podobie: Pe cea întru rugăciuni... 
Ca pe un luceafăr, ce luminează toată făptura, pe însuşi văzătorul lui Hristos şi de 


Dumnezeu grăitorul lacov, cu cântări să-l lăudăm, cinstind astăzi prăznuirea lui; că 
se roagă pururea pentru noi toţi. 

Icos: Pe cel ce s-a învăţat din Cer cunoştinţa Cuvântului, şi luminat a pro-povăduit 
pe pământ Evanghelia, pe marele Iacov apostolul cel după mai înainte alegere, pe 
fiul lui Alfeu te rog, trimite-mi har Hristoase Iisuse, să laud pe acela ce ai umplut 
de Dumnezeiescul Duh, pe înțeleptul tău ucenic; pe care l-ai dăruit propovăduitor 
la toate marginile, şi rugător către Tine bine primit; că se roagă pururea pentru noi 
toţi. 


Sinaxar 
In această lună, în ziua a noua, pomenirea Sfântului apostol Iacov al lui Alfeu. 


Stih: Crucea Iacov ridicându-o cu multă dulceaţă, 
Se face vrednic Mântuitorule de eterna viaţă. 


Acesta era fratele lui Matei evanghelistul, ce fusese mai înainte vameş, şi era fiu al 
lui Alfeu; care mergând la propovăduirea Evangheliei, arzându-se de râvnă dumne- 
zeiască, a stricat toate capiştile idolilor, tămăduind bolile, şi gonind duhuri ne- 
curate; pentru care lucru şi mulțimea limbilor, l-a numit sămânță dumnezeiască. 
Acesta umblând multă parte a lumii, şi vestind pe Hristos, ca un iubitor de Hristos 
şi patima 1-a râvnit şi moartea; că s-a răstignit pe Cruce, şi aşa şi-a dat Duhul la 
Dumnezeu. 


Tot în această zi, prea cuviosul părintele nostru Andronic şi Atanasia, soția lui 


Stih: Impreună vieţuitoare Andronic pe Atanasia are, 
Şi în lume prin nevoinţe, şi în ceruri petrecătoare. 


Acest cuvios Andronic, a fost din Antiohia cea mare, lucrător de argint, foarte 
cucernic, plin de fapte bune şi bogat; şi a luat luişi pe Atanasia, femeie curată şi 
iubitoare de Dumnezeu; iar bogăția lor o împărțea în trei părţi; o parte la săraci, 
alta la împodobirea Bisericilor, şi a treia la trebuinţa casei lor. 


Au născut ei un fiu şi o fiică, iar după naşterea acelor doi fii, n-au mai avut a se 
cunoaşte trupeşte, ci amândoi se nevoiau pururea în curăţie, la rugăciune, şi a face 
bine săracilor, şi a căuta pe bolnavi. 


Trăind aşa doisprezece ani împreună, fiind fiii lor la o vârstă care putea să dea 
bucurie părinţilor, într-o zi îmbolnăvindu-se amândoi au murit. Deci Andronic, nu 
se arăta mâhnit de acea întâmplare, ci încă a strigat, fericitul acel glas al lui Iov, 

zicând: Gol am ieşit din pântecele Maicii mele, gol mă voi şi duce: Domnul a dat, 
Domnul a luat. 


lar femeia lui Atanasia avea jale nemângâiată, zdrobindu-se cu atâtea plânsuri, 
încât de mâhnirea cea mare atâta a slăbit încât era să moară; pentru că zicea: Să 
mor şi eu cu fu mei. 


La îngroparea fiilor lor s-au adunat toţi cetăţenii şi însuşi patriarhul cu tot clerul, şi- 
1 îngropară în biserica Sfântului Iulian. lar după îngropare nu voia Atanasia să 
meargă la casa sa, ci şedea lângă mormântul fulor săi plângând. 


La miezul nopţii însă i s-a arătat ei Sfântul mucenic Iulian, în chip de călugăr, 
zicându-i: Pentru ce nu laşi pe cei ce sunt aicea să se odihnească, o femeie? 


Iară ea a zis: Nu te mâna pe mine Domnule; sunt mâhnită, pentru că doi fii am 
avut, şi pe aceştia astăzi i-am îngropat împreună. 


Iar el i-a zis: Dar de ce plângi pentru dânşii? Că în ce chip caută firea omenească 
mâncare, şi nu se poate a nu-i da, aşa şi copiii cu cereştile bunătăţi se hrănesc de la 
Hristos, pe care îl roagă zicând: Dreptule judecător, dacă ne-ai lipsit de cele 
pământeşti, nu ne lipsi de cele cereşti. 


Iar ea auzind acestea s-a umilit, şi şi-a schimbat mâhnirea în bucurie; că zicea: 
Dacă fii mei viețuiesc în Cer, apoi de ce plâng eu? Şi s-a întors să mai vorbească 
cu cel ce 1 se arătase şi nu l-a mai văzut; l-a căutat prin toată biserica, şi n-a aflat pe 
nimenea. 


Atunci Atanasia a cunoscut că vedenie a văzut, şi s-a spăimântat; şi mergând a spus 
bărbatului ceea ce a văzut, şi s-au mângâiat amândoi. 


Iar nu după multă vreme, a zis Atanasia către Andronic: Lasă-mă la o mănăstire, ca 
să-mi plâng păcatele, şi el primind cuvântul cu bucurie, fiindcă dorea şi el, au 
împărțit cea mai multă parte din avuţia lor la săraci, şi au iertat robii ce erau 
cumpăraţi, iar cealaltă avuţie a lor o au dat socrului său ca să facă bolniţă de săraci 
şi gazdă străinilor, şi luându-și puţină avere, cât să le fie pe cale, au ieşit noaptea 
din cetate numai amândoi singuri. 


Iar fericita Atanasia întorcându-se, a văzut de departe casa sa, şi căutând spre Cer a 
zis: Dumnezeule cel ce ai zis lui Avraam şi Sarrei: leşi din pământul tău şi din 
rudenia ta, şi vino la pământul care voi arăta ţie, caută şi spre noi, şi ne du întru 

frica ta. lată pentru numele tău, am lăsat casa noastră, ca să nu ne închizi nouă uşile 
Impărăției tale. 


Şi plângând amândoi, au mers în calea lor, şi ajungând la Ierusalim, s-au închinat 
sfintelor locuri, şi vorbind cu mulți părinţi, au luat binecuvântare de la dânşii. Şi 
auzind de părintele Danul, au mers la dânsul, şi 1 s-au închinat lui; acesta vorbind 
cu dânşii cuvânt de mântuire, mult i-a folosit, şi scriindu-le o carte i-a binecuvântat 
şI i-a trimis la mănăstirea Tavenisiotului. 


Deci mergând acolo, a dat fericitul Andronic pe sfânta sa soție Atanasia în mă- 
năstirea de femei. lar el întorcându-se la părintele Daniil, a primit îngerescul chip, 
şi a petrecut fericitul lângă acest părinte doisprezece ani, nevoindu-se. 


După aceasta a rugat pe părintele să-l lase pe el la Ierusalim să se închine sfintelor 
locuri; iar părintele Danul făcând rugăciune i-a dat voie. Şi mergând părintele 
Andronic în părțile Egiptului, a şezut să se odihnească puţin sub un copac, şi iată 
după rânduiala lui Dumnezeu a văzut pe fericita Atanasia femeia sa, care mergea în 
chip bărbătesc, şi s-au închinat unul altuia. Deci a cunoscut Atanasia pe bărbatul 
său, iar el nu o a cunoscut pe ea. 


Căci cum era cu putinţă să o cunoască, că faţa ei se veştejise de înfrânare, şi era 
neagră ca un arap; către aceasta încă şi rânduiala sa schimbându-și, era îmbrăcată 
bărbăteşte, şi a întrebat pe Andronic, zicând: Oare nu eşti tu ucenicul părintelui 
Daniil, cel ce se numeşte Andronic ? 


Iară el a zis: Eu sunt şi iarăşi l-a întrebat: Unde mergi Avvo, Andronice? 


Răspuns-a Andronic: Mă duc la sfintele locuri să mă închin; dar tu unde mergi, şi 
cum îţi este numele? 


Iară ea a zis; Mă duc şi eu la sfintele locuri, şi numele îmi este Atanasie, pentru că 
aşa îşi schimbase numele. 


Şi a zis Andronic: Să mergem dar împreună. 


lar Atanasie a zis: De voieşti să mergi cu mine, să pui pază gurii tale, ca în tăcere 
să călătorim. 


Iar el a zis: Bine, să fie aşa precum voieşti. 

Grăit-a Atanasie: Să mergem dar, şi rugăciunile sfântului tău stareţ să călătorească 
cu noi. 


ŞI ajungând la sfânta cetate şi închinându-se la sfintele locuri, s-au întors cu tăcere 
la Alexandria. 


Și a zis Atanasie către părintele Andronic: Voieşti părinte să petrecem amândoi 
într-o chilie? 


Răspuns-a Andronic: Să petrecem însă mai întâi voi întreba pe stareţul dacă ne va 
porunci nouă ca împreună să petrecem. 


Și a zis Atanasie: Mergi şi întreabă, iar eu te voi aştepta pe tine în schitul ce se 
cheamă Optsprezecinicul; şi de-ţi va porunci părintele să vii la mine, precum am 
umblat cu tăcere, aşa cu tăcere şi în chilie să petrecem. lar de nu vei putea să 
petreci cu tăcere, să nu vii la mine; că măcar şi părintele de ar porunci, nu voi să 
viețuiesc acolo unde nu ar fi tăcere. Şi mergând Andronic la Avva Daniil, i-a spus 
de împreună călătorul său Atanasie. 


Și a zis Daniil lui Andronic: Mergând să iubeşti tăcerea, şi să petreci cu Ata-nasie 
de vreme ce eşti călugăr desăvârşit. Deci a luat Andronic pe Atanasie, şi l-a dus în 
chilia sa, şi au petrecut în frica lui Dumnezeu cu tăcere alți doisprezece ani; şi n-a 
cunoscut Andronic că Atanasie este soția lui; pentru că aceea se ruga cu dinadinsul 
lui Dumnezeu ca să nu fie cunoscută de bărbatul său. 


lar Avva Daniil adeseori venea la dânşii şi-i învăţa. Odinioară fiind la dânşii, şi 
mult grăindu-le de folosul sufletului, se întorcea; şi mai înainte de a sosi la chilia 
sa, l-a ajuns fericitul Andronic, zicându-i: Părinte Danul, părintele Atanasie se 
duce către Domnul. 


Și întorcându-se stareţul, l-a aflat într-o mare fierbinţeală; şi a început Atanasie a 
plânge. 


Și stareţul i-a zis: Se cade să te bucuri, că mergi să întâmpini pe Hristos, iar nu să 
plângi. 


Răspuns-a, Atanasie: Nu plâng pentru mine ci pentru părintele Andronic; ci să faci 
dragoste părinte, după îngroparea mea vei afla o scrisoare sub căpătâi meu, ci 
citindu-o, să o dai părintelui Andronic. Şi făcând rugăciune, s-a împărtăşit Atanasie 
cu dumnezeieştile taine, şi s-a dus către Domnul. 


kkkhkkrhkhkhkhkkhhkkhkhkkhkikikhkihkikyikyk 


e Xe e e e Xe XP e e e Xe Xe e e e e 2 e De e e e e e e e e 2 e e e Xe eX 


kkkkkkhkhkkhkhkkhkhkhkhkihkikhkihkikhkikir ki 


Xp XP Xp e e XP XP e e e Xe Xe e e e Xe Xe e e e Xe Xe e e e Xe Xe Xe e e eX XX 


ŞI au venit fraţii să îngroape trupul lui, şi aflară că era femeie cu firea. lar Avva 
Daniil a aflat sub căpătâiul ei scrisoarea, şi citind-o, a dat-o lui Andronic. Atunci a 
cunoscut Andronic, că femeia lui era, şi toţi au lăudat pe Dumnezeu. 


Și s-a auzit aceasta în toate Lavrele, şi trimițând Avva Daniil a chemat pe toți 
părinți cei din Egipt, şi cei din pustiul cel mai dinlăuntru, şi s-au adunat toate 
Lavrele, şi îngropară cu cinste Sfântul trup al fericitei Atanasia, mărind pe Dumne- 
zeul cel ce i-a dat o asemenea răbdare. 


lar după îngroparea ei, au petrecut starețul cu Andronic până la a şaptea zi, şi în 
ziua a şaptea făcând pomenirea celei ce se mutase, a voit ca să ia pe Andronic în 
chilia sa; iar Andronic îl ruga zicând: Lasă-mă aicea părinte, ca şi eu să mă îngrop 
cu doamna mea, Atanasia. 


Și lăsându-l stareţul, s-a dus; şi încă nesosind el până la chilie l-a ajuns un călugăr, 
zicându-i: părintele Andronic se duce către Domnul. 


Şi a trimis stareţul în urma părinților celor ce plecase, zicând: Intoarceţi-vă cu mine 
la părintele Andronic; iar ei întorcându-se l-au aflat încă viu, şi s-a binecuvântat de 
la dânsul. 


lară sfârşindu-se cu pace părintele Andronic s-a îngropat cu fericita Atanasia, 
lăudând pe Dumnezeul cel minunat întru sfinţii săi, căruia se cuvine mărirea, în 
vecii vecilor, Amin. 


Tot în această zi, pomenirea Sfintei mucenițe Poplia 


Stih: Mântuindu-se Poplia de înşelăciunea lumească. 
Zboară ca o pasăre la Impărăţia cerească. 


Aceasta trăia pe vremea păgânului Iulian, măritată fund mai înainte şi născând 
roadă vrednică lui Dumnezeu, pe preotul loan, care a fost purtător de grijă de 
orânduiala Bisericii, şi pururea fugea de vrednicia Episcopiei, pentru multa lui 
smerenie. 


Deci mergând atunci lulian la Antiohia, având multă mândrie drăcească, şi silind 
pe toţi să creadă în draci, această cinstită bătrână, începu a cânta în faţa împăratului 
cu nişte fecioare: Idolu păgânilor argint şi aur, lucruri de mâini omeneşti. Pentru 
aceasta târându-o, o bătură tare peste obraz, atâta cât se roşi şi pământul de sângele 
ei, dar nu a fost omorâtă, până la întoarcerea Paravatului. 

Acela însă junghiindu-se, nu s-a mai întors, iar ea trăind un an după aceea, cu pace 
s-a dus către Domnul. 


Tot în această zi, prea cuviosul părintele nostru Petru 


Stih: La înălţimea faptelor bune ridicându-se dumnezeiescul Petru; 
Lepădând ţărâna ajunge înălţimea Cerului. 


Acest fericit ostaş a fost pe vremea împărăției lui Teofil; şi fiindcă era încuviinţat 
şi la frumuseţe şi la stat, şi la virtutea trupului, a fost încins de împăratul, mare 
spătar. Apoi călcând şi lepădând toate lucrurile lumeşti, merse la viaţa călu- 
gărească, la o mânăstire ce se cheamă Dafnes, şi-şi puse numele Petru, în loc de 
Leon. 


Apoi se duse la Olimp, după aceea la sfintele locuri, apoi la Laodichia şi la Atta- 
lia, suferind toate ostenelile călătoriei. Deci înţelegându-se înălțimea vieţii şi a fap- 
telor sale celor bune, l-a plecat împăratul Vasilie Machedon, de a mers la mâ- 
năstirea Sfântului Foca. 


Intru care nevoindu-se foarte după Dumnezeu, cu pace şi-a dat Duhul. 
Tot în această zi, pomenirea dreptului Avraam şi a nepotului său Lot. 
Stih: Care casă este a lui Avraam celui săvârşit. 

A căruia sânul celorlalți, era casă precum lui Lazăr. 


Cerul a fost nou Sigor lui Lot; 
La care ajungând a fugit de viaţă ca de foc. 

Dreptul Avraam, Isaac şi lacob 

Cu ale lor sfinte rugăciuni, Doamne, miluieşte-ne şi ne mântuieşte, Amin. 
Canonul apostolului 

Cântarea a 7-a 
Irmos: Tinerii cei ce au mers din ludeea în Babilon, oarecând, cu credinţa Treimii 
văpaia cuptorului au călcat-o, cântând: Dumnezeul părinților noştri, bine eşti 
cuvântat. 
Cu vărsarea de lumină cea fără materie fiind luminat apostole, ai luminat pe cei 
ţinuţi în negura cea cumplită a necunoştinţei; pe cei ce strigă: Binecuvântat eşti 
Dumnezeul părinţilor noştri. 
Pe tine, cel ce ai luminat mulțimea păgânilor cu strălucirile şi cu razele Duhului, 


sămânță dumnezeiască te-au numit, strigând: Binecuvântat eşti Doamne Dum- 
nezeul părinţilor noştri. 

Cu înţelepciune de Dumnezeu dăruită fiind împodobit, ai ruşinat înţelepciunea 
lumii, strigând lacove ca un gânditor de Dumnezeu: Binecuvântat eşti, Doamne 
Dumnezeul părinților noştri. 
A Născătoarei 
Mai sfântă eşti decât sfinţii, Fecioară Maică, ceea ce ai zămislit pe Dumnezeu; pe 
care lăudându-L neîncetat strigăm: Binecuvântat este, prea curată, Rodul pân- 
tecelui tău. 

Alt Canon al cuviosului 
Cântarea a 7-a 
Irmos: Tinerii cei ce au mers din ludeea în Babilon, oarecând, cu credinţa Treimi 
văpaia cuptorului au călcat-o, cântând: Dumnezeul părinților noştri, bine eşti 
cuvântat. 
Pe cel ce se lăuda odinioară peste măsură, că va cuprinde lumea, pe începătorul 
răutăţii, ca pe o pasăre l-ai surpat, împlătoşându-te cu puterea Duhului, şi cu toată 


într-armarea Crucii. 


Purtând Crucea pe umerii tăi, ai urmat Domnului cu tot sufletul, şi ai câştigat 
mărirea Lui cea dumnezeiască ca un plinitor al poruncilor Lui, Andronice. 


Slavă..., 


Darul mirurilor arată îndrăzneala ta părinte cea către Domnul; că urmezi vărsării 
apelor, ce se varsă totdeauna spre mântuirea credincioşilor. 


Și acum..., a Născătoarei 

Ca să îndumnezeiască firea mea, Cel cu totul desăvârşit se face Prunc negrăit; și 
din tine Curată se naşte Cel ce a făcut toate cu cuvântul, cuprinzându-le şi întă- 
rindu-le. 


Canonul apostolului 


Cântarea a 8-a 


kkhkhkkrhkhkhkhkkhkhkkhkhkkhkikkhkihkikyiyk 


Xp Xe Xe e e Xe Xe e e e Xe Xe e e e e 2 e De e e e e e e e e 2 e e e Xe eX 


kkkkhkkhkhkkhkhkkhkhkikhkihkikhkihkikhkikir ki 


Xp Xe Xp Xe e XP XP Xe Xe e Xe Xe e e e Xe Xe e e e Xe 2 e e e XE Xe Xe e e eX XX 


Irmos: Pentru Legile părinteşti, fericiți tineri, în Babilon, mai înainte nevoie 
pătimind, au disprețuit porunca cea nebunească a celui ce împărăţea şi împreu- 
nându-se cu focul de care nu s-au ars, Celui ce Stăpâneşte, cântare vrednică l-au 
cântat: pe Domnul lăudaţi-L, lucrurile şi-L prea înălţaţi întru toţi vecii. 


Învăţându-te cu adevărat cereştile taine, fericite tăinuitorule, ai străbătut toată 
lumea, propovăduind cu mare glas Cuvântul credinţei lui Hristos; învățând apo- 
stole cu negrăit dar, şi strigând: Pe Domnul lăudați-L lucrurile, şi-L prea înălțați 
întru toţi vecii. 


Fericit eşti apostole, învrednicit fiind a toată fericirea, ca cel ce eşti împreună 
vorbitor, şi împreună locuitor cu Stăpânul, şi cu moştenirea cea desăvârşită cu 
adevărat te-ai îmbogăţit, şi împreună cu Cuvântul te veseleşti glăsuind, şi cântând: 
Pe Domnul lăudaţi-L lucrurile, şi-L prea înălţaţi întru toţi vecii. 


Stai, fericite lacove, pentru lume rugător prea ales către Mântuitorul, cerând de sus 
pace bogată bisericilor, şi iertare de greşeli celor ce te laudă pe tine cu credinţă; 
cere mântuire sufletelor celor ce strigă: Pe Domnul lăudaţi-L lucrurile, şi-L prea 
înălţați întru toţi vecii. 


A Născătoarei 


Tu solitoare de mântuire te-ai arătat tuturor, Maica lui Dumnezeu, una ceea ce eşti 
cu totul lăudată; care ai născut pe Dumnezeu, Cuvântul lui Dumnezeu cel 
mântuitor; pe Cel ce ne-a dezlegat de blestemul cel de demult, şi a dăruit binecu- 
vântare celor ce strigă cu credinţă: Pe Domnul lăudaţi-L lucrurile, şi-L prea înălţați 
întru toţi vecii. 


Alt Canon al cuviosului 
Cântarea a 8-a 


Irmos: Pe Împăratul Ceresc, pe care Îl laudă Oştile îngereşti, lăudaţi-L şi prea înăl- 
țaţi-L întru toţi vecii. 


Cu curgerile lacrimilor adăpând țarina sufletului tău, ai secerat bogată răsplătire, de 
a face minuni. 


Fundu-mi sufletul rănit de păcate, mă rog să-l tămăduieşti cu doctoria ta cea 
dumnezeiască, slugă credincioasă a Domnului. 

Binecuvântăm pe Tatăl, şi pe Fiul şi pe Sfântul Duh, Domnul. 


Pe Preasfânta Treime, cea mai presus de toată stăpânirea, credincioşii să o lăudăm 
cu bună credinţă, pe Ceea ce toate le-a făcut, din ce n-a fost. 


Și acum..., a Născătoarei 


Daniil te-a văzut pe tine mai înainte munte Fecioară, din care fără de mână S-a 
tăiat Piatra, care a sfărâmat capiştile idolilor. 


Canonul apostolului 
Cântarea a 9-a 


Irmos: Pe Dumnezeu a-L vedea nu este cu putință oamenilor, spre care nu cutează 
a căuta Oştile îngereşti; iar prin tine Preacurată S-a arătat oamenilor Cuvântul 
Intrupat. Pe care mărindu-L cu Oştile cereşti, pe tine te fericim. 


Arătatu-te-ai lumii ca un fulger, luminând pe cei ce şedeau de demult întru 
întuneric şi în umbra necunoștinţei, trăgându-i la lumina cea neapusă a unuia 
născut Fiului, Celui ce S-a întrupat; căruia însuți văzător ai fost, fericite, şi slugă 
fierbinte; pe care ÎL mărim. 


Suflarea cea repede primind, ce s-a adus din Cer, fericite, şi cu limbă de foc 
insuflată îmbogăţindu-te, ai ars ca pe nişte spini înţelepciunea lumească cea fără de 
Dumnezeu; strălucind cu strălucite razele propovăduirii lui Hristos, ai alungat 
negura necredinţei de Dumnezeu fericite. 


Înfrumuseţat fiind cu podoaba Stăpânului cea neasemănată, de Dumnezeu 
înțelepțite, şi înfrumusețat cu strălucire, luminezi ca fulgerul şi foarte bucurându- 
te, lacove, umbli cu adevărat împrejurul Scaunului Ziditorului şi Dumnezeu, unde 
sunt cetele apostolilor, prea fericite. 


A Născătoarei 
Ca ceea ce fără ispită bărbătească ai avut în pântecele tău pe Cuvântul, rămânând 
fără stricăciune, Fecioară de Dumnezeu Născătoare, ai născut pe Emanuil, cel ce 


este Dumnezeu şi Om. Pe acesta îndoit în fire ştiindu-L, pe tine te mărim. 


Alt Canon al cuviosului 

Cântarea a 9-a 

Irmos: Cu adevărat te mărturisim pe tine Născătoare de Dumnezeu noi cei mân- 
tuiți prin tine, Fecioară curată, împreună cu Cetele cele fără de trup, mărindu-te pe 
tine. 

Mutatu-te-ai cu bucurie dintru aceste vremelnice către cele de sus, şi sălășluindu-te 
dimpreună cu sfinții părinţi ai noştri, adu-ţi aminte părinte de cei ce te cinstesc pe 


tine totdeauna. 


Izvorăşti darul cel nedeşertat al mirurilor, şi tuturor celor ce aleargă la tine cu 
credinţă, le dai tămăduire bolilor, părinte Andronice. 


Slavă..., 


Primeşte-mi lauda, o însoţire a cuvioşilor! Şi-mi dă răsplătire rugăciunea ta cea 
către Dumnezeu, izbăvindu-mă de greşeli. 


Și acum..., a Născătoarei 


Pântecele tău l-a însemnat odinioară cuptorul, care n-a ars pe cei trei uineri, 
Fecioară curată; primind şi tu fără de ardere Focul Dumnezeirii. 


Luminânda 
Podobie: Femei auziţi... 
Ca un tăinuitor şi apostol, slugă prea aleasă lui Hristos unuia Stăpânului, lacove de 
Dumnezeu vestitorule, pe Acesta roagă-L să dea conducătorilor noştri biruință, şi 
curăţire de păcate, întru-tot lăudate, celor ce săvârşesc prea sfântă pomenirea ta. 
(de două ori) 
Slavă..., Și acum..., a Născătoarei 
Pe tine Fecioară, prooroci, mai înainte te-au numit năstrapă şi toiag, tăbliță, munte 
netăiat şi sicriu, masă şi sfeşnic poleit cu aur; iară noi te lăudăm după vrednicie de 
Dumnezeu Născătoare. 


La Laude 


Stihirile pe 4, glasul al 4-lea: 

Podobie: Dat-ai semn celor ce... 


Strălucit-ai apostole luminos ca Soarele, cu razele Duhului, şi toată lumea ai 
luminat, fericite, cu cunoştinţa de Dumnezeu, şi ai gonit negura mulțimii 
dumnezeilor, cu dumnezeiasca propovăduire, lacove prea înțelepte; pentru aceasta 
astăzi prăznuim a ta prea luminată şi vrednică de minune pomenire, şi cu bună 
cucernicie te mărim. 


Tunat-ai prea înțelepte în lume învăţăturile cele sfinte şi de mântuire, şi toată 
făptura o ai curățit de înşelăciunea idolească, de Dumnezeu înțelepțite; şi ai 
luminat popoarele, cu strălucirea cunoştinţei de Dumnezeu; capiştile idoleşti le-ai 
stricat cu darul; şi Biserici ai ridicat întru mărirea lui Dumnezeu. 


La înălțimea cunoştinţei de Dumnezeu şezând lacove, ai primit darul Duhului, care 
S-a arătat ţie în chip de foc şi cu limbă de foc ai ars tina relei credinţe a mulţimii 
dumnezeilor; pentru aceasta te lăudăm ca pe un apostol şi de Dumnezeu grăitor, 
săvârşind astăzi sfântă pomenirea ta. 


Glasul al 2-lea: Lăsând cele pământeşti ai urmat lui Hristos şi însemnându-te cu 
suflarea Sfântului Duh, ai fost trimis de Dânsul către neamurile cele pierdute, ca să 
întorci pe oameni la lumina cunoștinței de Dumnezeu, apostole Iacove; şi sfârşind 
nevoinţele dumnezeieştii tale patimi şi muncile cele de multe feluri, ţi-ai dat 
sufletul lui Hristos. Pe Acela roagă-L prea fericite, să dăruiască nouă mare milă. 


Slavă..., glasul 1 


Pe Focul cel gânditor, care luminează mințile şi arde păcatele, primindu-L în- 
lăuntrul inimii, apostolul lui Hristos şi ucenicul, străluceşte cu adevărat întru 
neluminatele inimi ale neamurilor, cu tainice raze ale învățăturilor; dar şi arde 
basmele rău credincioşilor, cele ca surcelele; căci astfel de lucrare are focul 
Duhului. O minune străină şi înfricoşată! Limba cea de lut, firea cea de tină, trupul 
cel de ţărână, au primit cunoştinţa cea gânditoare şi nematerialnică. Ci o tainicule 
al celor negrăite, şi al privirilor cereşti, lacove prea lăudate ! Roagă-te să se stră- 
lucească şi sufletele noastre. 


Și acum..., a Născătoarei 
Pentru rugăciunile tuturor Sfinților, Doamne şi ale Născătoarei de Dumnezeu, 


pacea Ta dă-ne-o nouă şi ne miluieşte pe noi ca un Îndurat. 
Doxologia (Slavoslovia) cea mare. Ectenule şi Otpustul. 

Canon de rugăciune către Sfântul cuvios Andronic şi către Sfânta cuvioasă 
Atanasia 


Troparul Sfântului cuvios Andronic, glasul |: Locuitor pustiului, înger în trup şi 
de minuni făcător te-ai arătat, purtătorule de Dumnezeu, Părintele nostru Andronic. 
Cu postul, cu privegherea şi prin rugăciune primind daruri cereşti, tămăduieşti pe 
cei bolnavi şi sufletele celor ce aleargă la tine cu credinţă. Slavă Celui ce ţi-a dat 
ție putere; Slavă Celui ce te-a încununat pe tine; Slavă Celui ce lucrează prin tine 
tuturor tămăduiri. 


Troparul Sfintei cuvioase Anastasia, glasul al 8-lea: Întru tine, maică, cu osârdie 
s-a mântuit cel după chip; că, luând crucea, ai urmat lui Hristos; şi lucrând, ai 
învăţat să nu se uite la trup, căci este trecător; ci să poarte grijă de suflet, de lucrul 
cel nemuritor. Pentru aceasta şi cu îngerii împreună se bucură, cuvioasă maică 
Anastasia, duhul tău. 

Cântarea 1, glasul al 8-lea 


Irmos: Pe călăreţii lui Faraon... 


Stih: Sfinte cuvioase părinte Andronic, roagă-te lui Dumnezeu pentru noi. 

Curăţindu-se sufletul, părinte Andronic, cu virtuțile cele alese şi înfierbântându-te 
cu focul dumnezeieştii dragoste, te-ai lepădat de înfierbântările trupului; că aveai 
totdeauna dumnezeiasca rouă de sus, care te răcorea. 


Stih: Sfinte cuvioase părinte Andronic, roagă-te lui Dumnezeu pentru noi. 
Plecându-te poruncii Stăpânului, ca odinioară patriarhul Avraam, ai părăsit pă- 
mântul tău şi n-ai ţinut seamă de rude şi de femeie; te-ai îndepărtat şi de avuţie, 
părinte şi în pustie singur ai locuit, fericite. 

Slavă Tatălui şi Fiului şi Sfântului Duh. 

Porunca Domnului ai împlinit, vânzându-ţi tot şi împărțind săracilor; pentru acea- 
sta ai aflat mărgăritarul cel de mult preţ şi luându-l, te-ai îmbogăţit cu mari bogății 
prin izvorârea mirurilor. 

Şi acum şi pururea şi în vecii vecilor. Amin (a Născătoarei). 

Se zideşte voind în pântecele tău Ziditorul lui Adam; şi Cel ce poartă toate în 
palmă se poartă în braţele tale, Născătoare de Dumnezeu; o, taină înfricoşătoare, că 
Prunc S-a arătat Domnul tuturor veacurilor. 

Catavasia: Deschide-voi gura mea şi se va umplea de Duhul şi cuvânt răspunde- 
voi Împărătesei Maici; şi mă voi arăta luminat prăznuind şi voi cânta minunile ei, 
bucurându-mă. 

Cântarea a 3-a 

Irmos: Cel ce ai întărit din început cerurile cu pricepere şi pământul pe ape l-ai 
întemeiat, pe piatra poruncilor Tale, mă întăreşte Hristoase, că nu este Sfânt afară 
de Tine, Unule, lubitorule de oameni. 

Stih: Sfinte cuvioase părinte Andronic, roagă-te lui Dumnezeu pentru noi. 
Izgonitu-s-a Adam din Eden, prin sfatul Evei; iar tu, ascultând de soţia ta, înțelepte, 
ai câştigat Raiul, bucurându-te împreună cu dânsa totdeauna, Sfinte prea fericite 


Andronic. 


Stih: Sfinte cuvioase părinte Andronic, roagă-te lui Dumnezeu pentru noi. 

Cuvântul, cel ce tainic şi înţelepţeşte rânduieşte toate şi care îndreptează pe oameni 
către mântuire, mută pe cei doriți de la pământ către cer, arătându-ne nouă cale 
dreaptă prin doi copii ai voştri. 

Slavă Tatălui şi Fiului şi Sfântului Duh. 

Neluând în seamă dragostea cea pieritoare şi stricăcioasă şi lăsând-o celor de pe 
pământ, v-aţi legat cu dragostea duhului, fericiților;, pentru aceea, acum locuiţi în 
Locaşurile drepţilor. 

Și acum şi pururea şi în vecii vecilor. Amin (a Născătoarei) 

Cea mai aleasă decât Heruvimii şi Serafimu, Ceea ce a născut pe Dumnezeu în 
chip de netâlcuit şi blestemul cel omenesc l-a schimbat în binecuvântare, să se 
cinstească totdeauna cu laude; că aceasta este nădejdea noastră. 

Catavasia: Pe ai tăi cântăreţi, Născătoare de Dumnezeu, ceea ce eşti izvor viu şi 
îndestulat, care s-au împreunat ceată duhovnicească, întăreşte-i, în dumnezeiască 
mărirea ta, de cununile măririi învrednicindu-i. 


Cântarea a 4-a 


Irmos: Auzit-am, Doamne, auzul Tău şi m-am temut, înţeles-am iconomia Ta şi 
Te-am proslăvit, Unule lubitorule de oameni. 


Stih: Sfinte cuvioase ărinte Andronic, roagă-te lui Dumnezeu pentru noi. 


Sudorile ostenelilor tale, cele ce au curs de pe trupul tău, prea sfinţite Andronic, s- 
au prefăcut în mirosul mirului. 


Stih: Sfinte cuvioase părinte Andronic, roagă-te lui Dumnezeu pentru noi. 


Ca un finic cu ramurile înalte, părinte, ai înflorit în pustietăţi şi cu durerile ostene- 
llor tale te-ai făcut rod plăcut lui Dumnezeu. 


Slavă Tatălui şi Fiului şi Sfântului Duh. 


Cu curgerile lacrimilor ai rourat pământul pustiului şi cu ostenelile pustniciei ai 
arătat sufletul tău roditor. 

Şi acum şi pururea şi în vecii vecilor. Amin (a Născătoarei) 


Nedeşertând Domnul, Sânurile Părinteşti, S-a Sălăşluit în prea curat pântecele tău 
Fecioară şi toată lumea a înnoit-o. 


Catavasie: Sfatul cel neurmat şi dumnezeiesc al Intrupării Tale, celei de sus, celei 
din Fecioară, proorocul Avacum avându-l în minte, a strigat: Slavă puterii Tale, 
Doamne. 


Cântarea a 5-a 


Irmos: Mânecând strigăm Ție, Doamne: mântuieşte-ne pe noi, că Tu eşti Dumne- 
zeul nostru; afară de Tine pe altul nu ştim. 


Stih: Sfinţilor cuvioşi părinţi, rugaţi-vă lui Dumnezeu pentru noi. 


Să lăudăm, toţi credincioşii, cu cântări pe Sfântul Andronic şi să mărim pe Sfânta 
Atanasia soţia lui. 


Stih: Sfinte cuvioase părinte Andronic, roagă-te lui Dumnezeu pentru noi. 


N-ai dat nicidecum, precum este scris, ochilor tăi somn, nici genelor tale dormitare, 
Sfinte părinte Andronic. 


Slavă Tatălui şi Fiului şi Sfântului Duh. 


Prea măritu-te-a Domnul pe tine cu miruri, fericite, primind ostenelile tale ca pe o 
jertfă cu adevărat bine primită. 


Și acum şi pururea şi în vecii vecilor. Amin (a Născătoarei) 


Pe Unul din Treime minunat L-ai născut, Fecioară şi cu lapte ai hrănit pe Cel ce 
hrăneşte firea omenească. 


Catavasia: Spăimântatu-s-au toate de dumnezeiască mărirea ta; că tu, Fecioară, 
neispitită de nuntă, ai avut în pântece pe Dumnezeu Cel peste toate şi ai născut Fiu 
pe Cel fără de ani, cel ce dăruieşte pace tuturor celor ce te laudă pe tine. 

Cântarea a 6-a 


Irmos: Haină luminoasă dă-mi mie, Cel ce Te îmbraci cu lumina ca şi cu o haină, 
Mult Milostive, Hristoase, Dumnezeul nostru. 


Stih: Sfântă cuvioasă Anastasia, roagă-te lui Dumnezeu pentru noi. 


Nicidecum slăbiciunea firii n-a slăbit voirea pe care ai avut-o, o, cuvioasă, către 
nevoinţele ostenelilor. 


Stih: Sfântă cuvioasă Anastasia, roagă-te lui Dumnezeu pentru noi. 


Schimbându-ţi haina, ţi-ai ascuns firea cea adevărată; pentru aceasta ai săvârşit ca- 
lea cea nebănuită a mântuirii. 


Slavă Tatălui şi Fiului şi Sfântului Duh. 


Cunoscutu-ţi-ai soţul mergând pe cale, cu care ai şi mers împreună negrăind nimic 
către dânsul. 


Şi acum şi pururea şi în vecii vecilor. Amin (a Născătoarei) 


Glasul graiurilor Arhanghelului Gavriil aducem ţie, Fecioară, strigând: Bucură-te! 
Domnul este cu tine! 


Catavasie: Inţelepţii de Dumnezeu, care faceţi acest praznic dumnezeiesc şi cu 
totul cinstit, al Maicii lui Dumnezeu, veniți să batem din palme, slăvind pe Dumne- 
zeu, cel ce s-a născut dintr-Insa. 


Cântarea a 7-a 

Irmos: Tinerii cei ce au mers din ludeea în Babilon, oarecând, cu credinţa Treimi 
văpaia cuptorului au călcat-o, cântând: Dumnezeul părinţilor noştri, bine eşti cu- 
vântat. 

Stih: Sfinte cuvioase părinte Andronic, roagă-te lui Dumnezeu pentru noi. 

Pe cel ce se lăuda odinioară peste măsură, că va cuprinde lumea, pe începătorul 


răutăţii, ca pe o pasăre l-ai surpat, împlatoşându-te cu puterea Duhului şi cu toată 
într-armarea Crucii. 

Stih: Sfinte cuvioase părinte Andronic, roagă-te lui Dumnezeu pentru noi. 
Purtând Crucea pe umerii tăi, ai urmat Domnului cu tot sufletul şi ai câştigat 
mărirea Lui cea dumnezeiască ca un împlinitor al poruncilor Lui, Sfinte cuvioase 
Andronic. 


Slavă Tatălui şi Fiului şi Sfântului Duh. 


Darul mirurilor arată îndrăzneala ta, părinte, cea către Domnul; că urmezi vărsării 
apelor, ce se varsă totdeauna spre mântuirea credincioşilor. 


Şi acum şi pururea şi în vecii vecilor. Amin (a Născătoarei) 

Ca să îndumnezeiască firea mea, Cel cu totul desăvârşit se face Prunc în chip de 
negrăit; şi din tine, Preacurată, Se naşte Cel ce a făcut toate cu cuvântul, cuprin- 
zându-le şi întărindu-le. 

Catavasia: N-au slujit făpturii cugetătorii de Dumnezeu, ci numai Făcătorului; ci, 
groaza focului bărbăteşte înfruntând-o, se bucurau cântând: Prea lăudate Dumne- 
zeul părinţilor noştri şi Doamne, bine eşti cuvântat! 


Cântarea a 8-a 


Irmos: Pe Împăratul Ceresc, pe care ÎL laudă Oştile îngereşti, lăudaţi-L şi prea 
înălţați-L întru toţi veci. 


Stih: Sfinte cuvioase părinte Andronic, roagă-te lui Dumnezeu pentru noi. 


Cu curgerile lacrimilor adăpând țarina sufletului tău, ai secerat bogată răsplătire de 
a face minuni. 


Stih: Sfinte cuvioase părinte Andronic, roagă-te lui Dumnezeu pentru noi. 


Fundu-mi sufletul rănit de păcate, mă rog să-l tămăduieşti cu doctora ta cea dum- 
nezeiască, slugă credincioasă a Domnului. 


Binecuvântăm pe Tatăl şi pe Fiul şi pe Sfântul Duh, Domnul. 


Pe Preasfânta "Treime, care este mai presus de toată stăpânirea, credincioşii să o 
lăudăm cu bună credinţă, pe ceea ce toate le-a făcut din ce n-a fost. 

Şi acum şi pururea şi în vecii vecilor. Amin (a Născătoarei) 


Proorocul Daniel te-a văzut pe tine mai înainte munte, Fecioară, din care fără de 
mână s-a tăiat piatra, care a sfărâmat capiştile idolilor. 


Catavasie: 


Să lăudăm, să binecuvântăm şi să ne închinăm Domnului, cântându-l şi prea înăl- 
țându-L pe Dânsul întru toţi vecii. 


Pe tinerii cei binecredincioşi, în cuptor, naşterea Născătoarei de Dumnezeu i-a 
mântuit, atunci fiind închipuită, iar acum plinită, pe toată lumea ridică să-Ți cânte 
Ție: pe Domnul, lucrurile, lăudaţi-L şi-L prea înălțaţi întru toţi vecii. 

Cântarea a 9-a 

Irmos: Cu adevărat te mărturisim pe tine Născătoare de Dumnezeu noi cei 
mântuiți prin tine, Fecioară curată, împreună cu Cetele cele fără de trup, mărindu- 
te pe tine. 

Stih: Sfinte cuvioase părinte Andronic, roagă-te lui Dumnezeu pentru noi. 
Mutatu-te-ai cu bucurie dintru aceste vremelnice timpuri către cele de sus şi sălăş- 
luindu-te dimpreună cu Sfinţii părinți ai noştri, adu-ţi aminte, Sfinte prea cuvioase 
Părinte Andronic, de cei ce te cinstesc pe tine totdeauna. 


Stih: Sfinte cuvioase părinte Andronic, roagă-te lui Dumnezeu pentru noi. 


Izvorăşti harul cel nedeşertat al mirurilor şi tuturor celor ce aleargă la tine cu cre- 
dinţa, le dai tămăduire bolilor, Sfinte părinte Andronic. 


Slavă Tatălui şi Fiului şi Sfântului Duh. 


Primeşte-mi lauda, o, pereche a cuvioşilor şi-mi dă răsplătire rugăciunea ta cea 
către Dumnezeu, izbăvindu-mă de greşeli. 


Şi acum şi pururea şi în vecii vecilor. Amin (a Născătoarei) 


Pântecele tău l-a însemnat odinioară cuptorul, care n-a ars pe cei trei tineri, Fe- 
cioară curată; primind şi tu fărăde ardere focul Dumnezeirii. 

Catavasie: Tot neamul pământesc să salte cu duhul, fund luminat; şi să prăznu- 
iască firea minților celor fără de trup, cinstind sfânta prăznuire a Maicii lui Dumne- 
zeu şi să strige: Bucură-te, prea fericită Născătoare de Dumnezeu, curată, pururea 
Fecioară. 


Sedealna, glasul al 8-lea. Podobie: Pe Înţelepciunea şi Cuvântul în pântecele tău 
zămislind fără ardere, Maica lui Dumnezeu, în chip de negrăit ai născut pe Cel ce a 
făcut toate şi în braţele tale ai avut pe Cel ce ţine toate şi la sân ai hrănit pe Cel ce 
hrăneşte lumea. Pentru aceasta, te rog pe tine, Preasfântă Fecioară, să mă izbăveşti 
de greşeli, când va fi să stau înaintea feţei Ziditorului meu, Stăpână Fecioară 
curată, atunci să-mi dăruieşti ajutorul tău, că pe tine te am nădejde eu, robul tău. 


Jugul Domnului cel uşor din tot sufletul pe umeri luând, Lui ai urmat, de Dumne- 
zeu purtătorule, Sfinte cuvioase Andronic şi valurile înfruntând, în pustie-tăți ai 
alergat, fericite, unde călătoria pustniciei fără prihană ai săvârşit-o părinte, apro- 
piindu-te de Dumnezeu. Pentru aceasta, strigăm către tine: roagă-te lui Hristos 
Dumnezeu, iertare de greşeli să dăruiască, celor ce prăznuiesc cu dragoste sfântă 
pomenirea ta. 


Sedealna Preasfintei Născătoare de Dumnezeu, glasul al 8-lea. Podobie: Pe 
Înţelepciunea şi Cuvântul în pântecele tău zămislind fără ardere, Maica lui Dumne- 
zeu, în chip de negrăit ai născut pe Cel ce a făcut toate şi în braţele tale ai avut pe 
Cel ce ţine toate şi la sân ai hrănit pe Cel ce hrăneşte lumea. Pentru aceasta, te rog 
pe tine, Preasfântă Fecioară, să mă izbăveşti de greşeli, când va fi să stau înaintea 
feței Ziditorului meu, Stăpână Fecioară curată, atunci să-mi dăruieşti ajutorul tău, 
că pe tine te am nădejde eu, robul tău. 


Ca una care eşti Mireasă cu totul fără de prihană a Făcătorului, ca o Maică a Mân- 
tuitorului, care nu ştii de bărbat; ca una care eşti locaş Mântuitorului cu totul fără 
prihană, pe mine, cel ce sunt locaş de ruşine fărădelegii şi batjocură demonilor, 
grăbeşte de mă scapă de lucrarea lor cea rea, făcându-mă locaş luminat prin virtute, 
curată, ceea ce eşti de lumină primitoare; alungă-mi negura patimilor şi de 
Împărtăşirea cea de sus şi de Lumina cea neînserată, mă învredniceşte, cu rugă- 
ciunile tale. 

Vieţile Sfinţilor - Viaţa cuviosului părintelui nostru Andronic şi a Sfintei 
Atanasia, soţia lui 


În vremea lui Teodosie cel mare, împăratul grecesc, era un om în Antiohia anume 
Andronic, care se îndeletnicea cu meşteşugul de zlătar (lucrător de aur şi argint). 
Acesta a luat de nevastă pe fiica altui zlătar, pe care îl chema loan. Numele acestei 
femei era Atanasia, care însemnează "nemurire", căci, cu adevărat, slava nepie- 
ritoare şi-a câştigat prin viaţa ei cea sfântă, precum va arăta sfârşitul vieţii ei. 


Andronic şi Atanasia, vieţuind cu cinste şi cu dumnezeiasca plăcere, s-au înfru- 
museţat cu toate bunătăţile, iar bogăţia lor, întru care erau îndestulaţi, o împărțeau 
în trei părți: o parte o dădeau la săraci, alta o dădeau pentru împodobirea bisericii, 
iar altă o ţineau pentru trebuinţă casei lor. Şi erau cinstiţi şi iubiţi de toţi ceilalți 
cetăţeni pentru blândeţea şi faptele lor cele bune. 


Ei au avut un fiu căruia i-au pus numele loan. lar după aceea li s-a născut şi o fiică 
căreia i-au dat numele de Maria. Apoi, după naşterea celor doi copii, n-au mai voit 
a se cunoaşte trupeşte, ci vieţuiau ca frate şi soră, iar sârguinţa şi grija lor cea mare 
era pentru săraci, pentru că-i cercetau pe cei bolnavi, îi spălau, îi hrăneau, îi 
îmbrăcau şi cu averea lor erau mângâierea străinilor şi săracilor. Şi în toate 
săptămânile, miercurea şi vinerea o petreceau în post şi în rugăciuni. 

Vieţuind ei aşa, a voit Dumnezeu să-i cheme la viaţa cea mai desăvârşită că, 
lăsându-le toate, să meargă după Domnul lor lisus Hristos, Care ne-a lăsat nouă 
pildă să urmăm paşilor Lui. 


După doisprezece ani ai vieţii lor casnice, a venit într-o zi Atanasia de la biserică 
după cântarea de dimineaţă şi i-a găsit pe amândoi copiii ei gemând, iar ea, 
tulburându-se, a stat aproape de patul lor. 


Andronic a venit mai târziu de la biserică şi a început a o strigă pe femeia lui, iar ea 
a răspuns: "Nu te mânia pe mine, domnul meu, de vreme ce copiii noştri sunt 
cuprinşi de febră mare". 


ŞI, pipăindu-i, Andronic i-a aflat aşa cum îi spusese Atanasia şi suspinând, a zis: 
"Fie voia Domnului". Apoi s-a dus afară din cetate, la biserica Sfântului mucenic 
Iulian, pentru că acolo erau îngropaţi părinții lui şi zăbovind în biserică la 
rugăciune, până la al şaselea ceas, în acea vreme au murit amândoi copiii lui: fiul 
său, loan, care avea doisprezece ani şi fiica sa, Maria, care avea zece ani. 
Întorcându-se Andronic de la rugăciune, a auzit în casa sa plângere şi tânguire şi, 
mîhnindu-se, a alergat în grabă şi a găsit acolo multă lume adunată în curtea lui, iar 
amândoi copiii zăceau morți. Intrând în camera sa de rugăciune, s-a aruncat 
înaintea chipului Mântuitorului nostru lisus Hristos, zicând cuvintele dreptului lov: 
"Gol am ieşit din pântecele maicii mele, gol mă voi duce. Domnul a dat, Domnul a 
luat, precum a voit Domnul aşa a făcut, fie numele Domnului binecuvântat în 
VEGII > 


Atanasia, plângând pentru fiii săi, atât de mult a slăbit din pricina mâhnirii încât 
era aproape de moarte, pentru că zicea: "Să mor şi eu ca fiii mer”. 


lar când au fost îngropaţi fiii lor s-au adunat toţi cetăţenii şi a venit însuşi 
patriarhul cu tot clerul său. Copiii au fost îngropaţi în biserica Sfântului Iulian, 
acolo unde erau îngropaţi şi bunicii lor. 


Atanasia, după îngroparea copiilor, nu mai voia să meargă în casa ei, ci şedea lângă 
mormântul lor, plângând, iar la miezul nopţii 1 s-a arătat Sfântul mucenic Iulian, în 
chipul unui călugăr, şi 1-a zis: "O, femeie! pentru ce nu laşi pe cei ce sunt aici să se 
odihnească!" 


Iar ea a răspuns: "Nu te mânia pe mine, Sfinte Iulian, de vreme ce sunt mâhnită, 
pentru că doi copii am avut şi i-am îngropat astăzi pe amândoi”. 

... we 


A răspuns ea: "Unul avea doisprezece ani, iar celălalt avea zece ani”. 


Și a întrebat-o sfântul: "Dar de ce plângi pentru dânşii? Mai bine ai face de ai 
plânge pentru păcatele tale. Căci î zic ție: în chipul în care firea omenească caută 
mâncare, pe care trebuie s-o aibă, aşa şi copiii se hrănesc cu bunătăţile cereşti de la 
Hristos, pe care ÎL roagă, zicând: "Dreptule Judecător, ne-ai lipsit de cele 


pământeşti şi pentru aceasta nu ne lipsi de bunătăţile cereşti"". 


lar ea, auzind acestea, şi-a schimbat mâhnirea în bucurie, şi a zis: "Dacă fiii mei 
viețuiesc în ceruri, apoi de ce plâng eu?" Apoi s-a întors ca să vorbească mai mult 
cu cel ce 1 se arătase şi nu l-a mai văzut şi l-a căutat prin toată biserica, dar nu l-a 
mai aflat. 


Apoi l-a întrebat pe portarul care păzea uşa bisericii, zicând: "Unde este părintele 
acela care a vorbit acum cu mine?" 

Portarul i-a răspuns: "Nu vezi că uşile sunt încuiate şi nu a intrat nimeni aici? Apoi 
de ce zici că a vorbit cineva cu tine?". 


Atunci Atanasia a cunoscut că aceea a fost vedenie şi s-a înspăimântat şi, ducându- 
se la casa ei, a povestit bărbatului ei ceea ce văzuse şi auzise şi apoi s-a mângâiat şi 
s-a liniştit. 


Și Atanasia a zis către Andronic: "Domnul meu, încă de când trăiau copiii noştri 
voiam să-ţi spun, dar mă îndoiam şi iată că acum, după moartea lor, te rog să mă 
duci pe mine la o mănăstire, ca să-mi plâng acolo păcatele mele, căci Domnul, 
luându-i pe copiii noştri, ne va face pe noi mai buni la slujba Sa”. 


lar el i-a zis: "Să mergi să-ţi cercetezi gândul tău o săptămână şi de nu-ţi vei 
schimba acest gând, ne vom sfătui despre aceasta amândoi”. 


Iar ea, aşteptând multe zile, nu şi-a schimbat gândul, ci cu mai mult dor s-a umplut 
de viaţa singuratică şi cerea voie de la bărbatul ei s-o lase la mănăstire. 


lar Andronic a vorbit cu tatăl ei şi i-a zis: "lată, noi vrem să mergem la sfintele 
locuri ca să ne închinăm, iar ţie îţi încredințăm casa şi toată averea noastră şi ne 
rugăm ţie, de ni se va întâmpla ceva rău pe cale, să împarți averea noastră la cei 
care au trebuinţă, iar casa noastră s-o faci bolnița pentru săraci şi gazdă pentru 
străini”. 

Andronic, încredințându-şi casa şi averea socrului său, i-a eliberat pe toți slujitorii 
săi. Apoi, într-o noapte, Andronic şi Atanasia s-au sfătuit amândoi, au luat puţină 
avere pentru călătorie şi, nefiind ştiuţi de nimeni, au ieşit din casa lor şi au apucat 
calea străinătăţii, încredinţându-se voinţei lui Dumnezeu. 


Şi, trecând de cetate, fericita Atanasia, întorcându-se, a văzut de departe casa sa şi 
căutând spre cer a zis: "Dumnezeule, Cel ce ai zis lui Avraam şi Sarei: "leşi din 
pământul tău şi din neamul tău şi mergi în pământul pe care ţi-l voi arăta ţie", Tu 
caută şi spre noi şi du-ne pe noi întru frica Ta. lată, pentru Tine am lăsat casa 
noastră deschisă, deci să nu ne închizi nouă uşile împărăției Tale". Apoi, plângând 
amândoi, au mers în calea lor. 


Ajungând la Ierusalim, s-au închinat la sfintele locuri şi, vorbind cu mulţi părinţi, 
au luat binecuvântare de la dânşii. Apoi s-au dus şi în Alexandria, ca să se închine 
Sfântului mucenic Mina. 

Andronic a văzut pe un mirean sfădindu-se cu un călugăr şi a zis către mirean: "De 
ce te sfădeşti cu călugărul?" 


Mireanul a răspuns: "Călugărul a închiriat dobitocul meu ca să meargă la schit şi 
eu i-am zis: "Să mergem acuma, ca să călătorim noaptea şi dimineaţa, la ora zece, 
vom ajunge la schit mai înainte de a se ivi arşiţa cea mare", iar el nu vrea să mă 
asculte”. 


Apoi Andronic l-a întrebat: "Mai ai şi un alt dobitoc?" 
Omul a răspuns: "Mai am”. 


lar Andronic a zis: "Mergi şi adu-l ca să-l închiriez de la tine, de vreme ce şi eu 
vreau să merg la schit”. 


Și Andronic a zis soției sale: "Tu să rămâi aici, până ce voi merge la schit, ca să mă 
binecuvânteze părinţii”. 


Iar ea i-a răspuns: "la-mă şi pe mine cu tine”. 


EI i-a răspuns: "Nu este obiceiul să meargă şi femeile la schit”. Apoi ea, plângând, 
i-a grăit lui: "Dă-ţi cuvânt în faţa mucenicului Mina că mă vei duce şi mă vei lăsa 
în mănăstirea de maici". lar el a făgăduit să-i îndeplinească dorinţa, apoi au mers la 
schit şi au fost binecuvântaţi de către părinţii schitului. 

Auzind de părintele Daniil, a mers la dânsul şi s-a plecat cu smerenie înaintea lui, 
iar după rugăciune, vorbind cu el, i-a spus toate cele despre dânsul şi despre soţia 
lui Atanasia. 


Apoi cuviosul Daniil i-a grăit: "Să aduci pe soţia ta şi vă voi scrie carte la Tebaida, 
ca să o duci pe ea acolo şi să o aşezi în mănăstirea de femei”. 


Și, mergând, Andronic a adus-o noaptea pe fericita Atanasia la sfântul stareţ 
Daniil, care, vorbind cu dânşii cuvinte de mântuire foarte folositoare, le-a scris o 
scrisoare, i-a binecuvântat şi i-a trimis la mănăstirea Tavenisiotului. Și mergând 
acolo, fericitul Andronic a aşezat-o pe sfânta sa soţie, Atanasia, în mănăstirea de 
femei şi îmbrăcându-se în chipul îngeresc (adică s-a făcut călugăriță), petrecea o 
viaţă îngerească. lar Andronic s-a întors la cuviosul părinte Daniil care l-a făcut 
călugăr şi, învăţându-l viaţa cea îmbunătățită, i-a dat o chilie ca să viețuiască 
liniştit şi singur într-însa. 

Fericitul Andronic a petrecut în linişte doisprezece ani, nevoindu-se în călugărie. 
După aceşti ani, a rugat pe părintele Daniil să-l lase să se ducă la Ierusalim, să se 
închine sfintelor locuri, iar părintele Daniil, făcând rugăciune şi binecuvântându-l, 
l-a lăsat să plece. 


Apoi părintele Andronic, mergând în părțile Egiptului, a stat să se odihnească puţin 
sub un molift şi, după rânduiala lui Dumnezeu, a văzut-o pe fericita Atanasia, 
femeia lui, care mergea în chip bărbătesc şi s-a închinat ca altui părinte. Şi 
Atanasia l-a recunoscut pe bărbatul ei, dar el nu a recunoscut-o căci cum era cu 
putinţă să o mai recunoască, când faţa 1 se veştejise de înfrânare şi era neagră şi pe 
lângă acestea îşi schimbase şi portul, luând îmbrăcăminte bărbătească. 


Şi l-a întrebat pe soţul ei, zicând: "Oare nu eşti tu ucenicul părintelui Danul, care te 
numeşti Andronic?" 


Iar el a răspuns: "Eu sunt". 
Apoi iarăşi l-a întrebat: "Unde mergi, avvo Andronic?” 


lar el a răspuns: "Merg la locurile sfinte pentru a mă închina acolo. Dar tu - a 
întrebat Andronic - unde mergi şi care îţi este numele?" 


Ea a răspuns: "Mă duc şi eu la sfintele locuri şi mă numesc Atanasie" (pentru că 
acum îşi schimbase numele din Atanasia şi se numea Atanasie). 

ŞI a zis Andronic: "Să mergem împreună", iar Atanasie a răspuns: "De voieşti să 
mergi împreună cu mine, apoi să pui pază gurii tale, ca să călătorim în tăcere". lar 
el a zis: "Bine, aşa să fie precum voieşti tu”. Atunci a grăit Atanasie: "Să mergem 
dar, şi rugăciunile sfântului tău stareţ să ne întărească”. 


Ajungând la sfânta cetate a Ierusalimului, au înconjurat toate sfintele locuri şi au 
mers în Alexandria ca să se închine Sfântului mucenic Mina. 


Rugându-se acolo, Atanasie a zis către părintele Andronic: "Părinte, voieşti să stăm 
amândoi într-o chilie”. 


Andronic a răspuns: "Să stăm, însă mai întâi îl vom întreba pe sfântul dacă ne va da 
voie ca să petrecem împreună". 


lar Atanasie a zis: "Mergi şi întreabă, iar eu te voi aştepta în schitul ce se cheamă al 
optsprezecelea. Şi de-ţi va da voie părintele să vii la mine, precum am călătorit în 
tăcere, tot aşa să petrecem în tăcere şi în chilie. lar de nu vei putea să petreci în 
tăcere, să nu vii la mine, căci chiar dacă părintele va porunci, nu vreau să viețuiesc 
acolo unde nu ar fi tăcere". 


Și mergând Andronic la avva Daniil, i-a spus toate cele despre Atanasie, iar Daniil 
i-a zis lui Andronic: "Mergi şi să petreci cu Atanasie în tăcere, de vreme ce este un 
călugăr desăvârşit”. 


Apoi Andronic l-a luat pe Atanasie şi l-a dus în chilia sa unde au petrecut în tăcere 
şi cu frica lui Dumnezeu alți doisprezece ani; iar Andronic n-a cunoscut ca 
Atanasie este soţia lui, pentru că dânsa se ruga cu tot dinadinsul lui Dumnezeu să 
nu fie recunoscută de bărbatul ei. 


Avva Daniil venea deseori la dânşii şi îi învăţa. Odată, fiind la dânşii şi vorbindu-le 
mult despre folosul sufletului, după ce a terminat, se întorcea la chilia lui şi mai 
înainte de a ajunge la chilie, l-a ajuns fericitul Andronic şi i-a zis: "Părinte Danule, 
părintele Atanasie se duce către Domnul”. 


Intorcându-se înapoi părintele stareţ, l-a găsit pe părintele Atanasie cuprins de 
febră mare, iar acesta a început a plânge şi stareţul i-a zis: "Trebuie să te bucuri, de 
vreme ce mergi să-L întâmpini pe Hristos, iar nu să plângi”. 


Atanasie i-a răspuns: "Nu plâng pentru mine, ci pentru părintele Andronic. Dar să 
ai dragoste, părinte, căci după îngroparea mea vei găsi o scrisoare sub căpătâiul 

meu şi după ce o vei citi să 1-0 dai părintelui Andronic”. Apoi Atanasie, făcându-şi 
rugăciunea, s-a împărtăşit cu dumnezeieştile Taine şi s-a dus către Domnul. 


Când au venit fraţii ca să-i îngroape trupul au aflat că era femeie cu firea, iar avva 
Daniil a găsit sub căpătâiul ei scrisoarea şi, după ce a citit-o, i-a dat-o lui Andronic. 
Abia atunci acesta a cunoscut că părintele Atanasie era femeia lui şi toţi au prea 
mărit pe Dumnezeu. Apoi aceasta s-a auzit în toate lavrele şi avva Daniil a chemat 
pe toți părinţii din Egipt şi din pustiul cel mai depărtat, şi s-au adunat toate lavrele 
Alexandriei şi călugării care purtau haine albe (pentru că aşa era obiceiul unora de 
a umbla în haine albe), şi au îngropat cu mare cinste sfântul trup al fericitei 
Atanasia, prea mărind pe Dumnezeu care i-a dat o astfel de răbdare. 


După îngroparea ei, părintele stareţ a rămas cu Andronic până la a şaptea zi, făcând 
pomenirea celei ce murise, şi a voit să-l ia pe părintele Andronic în chilia sa. Însă 
Andronic l-a rugat, zicând: "Lasă-mă părinte, ca să fiu îngropat şi eu aici, lângă 
doamna mea, Atanasia”. Şi lăsându-l, stareţul s-a dus, dar n-a ajuns până la chilie, 
când un călugăr ajungându-l din urmă, i-a zis: "Părintele Andronic se duce către 
Domnul". 


Starețul a trimis pe cineva pe urma călugărilor care plecaseră şi le-a zis: 
"Intoarceţi-vă cu mine înapoi la părintele Andronic”. Iar ei, întorcându-se, l-au 
găsit pe părintele Andronic încă viu şi au fost binecuvântaţi de dânsul. 


Sfârşindu-se cu pace părintele Andronic, s-a ivit neînțelegere mare între părinţii 
schiteni, pentru că locuinţa cuviosului Andronic şi a fericitei Atanasia fusese între 
două schituri: între schitul cu numărul optsprezece şi între schitul celor ce purtau 
haine albe; de aceea cei cu haine albe ziceau că al lor este fratele Andronic şi îl vor 
lua la schitul lor, ca să le ajute cu rugăciunile lui, la fel şi părinții din schitul cu 
numărul optsprezece ziceau că al lor este fratele Andronic şi sora lui Atanasia şi că 
la ei trebuie să rămână. lar schitenii cei cu haine albe ziceau: "Ceea ce va zice 
arhimandritul de la schitul cu numărul optsprezece, aceea vom face”. 


Starețul a poruncit să-l îngroape pe Andronic lângă Atanasia, dar călugării în haine 
albe nu voiau să-l asculte, pentru că ei erau mai mulţi şi ziceau: "Starețul este mai 
presus de patimi şi nu se mai teme de lupte; noi, fiind tineri, voiam să avem lângă 
noi pe fericitul Andronic, fratele nostru, ca să ne ajute cu rugăciunile sale, căci este 
destul că v-am lăsat-o pe Atanasia”. După aceasta abia s-au potolit şi au îngropat 
pe cuviosul Andronic cu fericita Atanasia, lăudând pe Dumnezeu cel minunat întru 
sfinții Săi, Căruia 1 se cuvine mărirea în vecii vecilor. Amin. 

Sfinţii cuvioşi Andronic şi Atanasia - drumul spre sfinţenie 


Luând calea mănăstirii, după ce le-au murit cei doi copii, Sfântul Andronic și 
Sfânta Atanasia au mers fiecare în drumul lor. Peste ani, s-au întâlnit la Ierusalim, 
dar nu s-au recunoscut, întrucât Sfânta Atanasia luase port de monah, aşa că s-au 
rugat 12 ani împreună, stând în tăcere, până când sfânta a trecut la Domnul. 


SR o 2 


Trăind pe vremea împăratului Teodosie cel mare în Antiohia, doi soți, Andronic și 
Atanasia, trăiau în dreapta credință, împărțindu-şi averea cu cei săraci şi cu 
Biserica. 


După naşterea celor doi copii, începând să trăiască precum un frate cu o soră, se 
ocupau de îngrijirea celor bolnavi şi aflaţi în nevoi, petrecând în post şi rugăciune. 


Murindu-le cei doi copii, cuprinși de febră mare, Sfânta Atanasia nu se putea linişti 
din pricina durerii, dar aflând printr-o vedenie, de la Sfântul Iulian, că fiica şi fiul 
ei se veselesc în Ceruri, inima ei s-a umplut de bucurie şi a fost cuprinsă de dorul 
vieţuirii în mănăstire. 


Plecând împreună cu soțul ei în Alexandria, au primit amândoi chipul îngeresc, 
fiind călugăriți, şi fiecare rămânând în mănăstirea lui. 

Sfânta Atanasia, însă, peste ani a îmbrăcat haine de monah și se purta precum un 
bărbat. 


Și pe când mergea să se închine la Ierusalim, s-a întâlnit cu Sfântul Andronic, dar 
acesta nu a recunoscut-o. 


Și petrecând împreună 12 ani într-o chilie, în tăcere, Sfânta Atanasia a trecut la 
Domnul şi i-a lăsat o scrisoare soțului său. lar el, citind-o şi minunându-se de 
răbdarea ei, a voit să fie îngropat alături de ea şi chiar în ziua înmormântării sfintei 
şi-a dat şi el sufletul. 

Sinaxar din 9 octombrie 


În această lună (octombrie), în ziua a nouă, pomenirea Sfântului apostol Iacov 
al lui Alfeu. 


Acesta era fratele Sfântului Matei, evanghelistul, care fusese mai înainte vameş şi 
era fiu al lui Alfeu; mergând la propovăduirea Evangheliei, arzându-se de râvnă 
dumnezeiască, a stricat toate capiştile idolilor, tămăduind boli şi gonind duhuri 
necurate; pentru care lucru şi mulțimea limbilor, l-a numit sămânță dumnezeiască. 


Acesta umblând multă parte a lumii şi vestind pe Hristos, ca un iubitor de Hristos 
şi patimă ce-a râvnit şi moartea, că a fost răstignit pe cruce şi aşa şi-a dat Duhul la 
Dumnezeu. 

Tot în această zi, prea cuviosul părintele nostru Andronic şi Atanasia Soţia lui. 


Acest cuvios Andronic, a fost din Antiohia cea mare, lucrător de argint, foarte 
cucernic, plin de fapte bune şi bogat; şi a luat luişi pe Atanasia, femeie curată şi 
iubitoare de Dumnezeu; iar bogăţia lor o împărțeau în trei părți; o parte la săraci, 
alta la împodobirea bisericilor şi a treia la trebuinţa casei lor. 


Au născut ei un fiu şi o fiică, iar după naşterea celor doi fii, n-au mai adăugat a se 
cunoaşte trupeşte, ci amândoi se nevoiau pururea în curăţie, la rugăciune, şi a face 
bine săracilor şi a căuta pe bolnavi. Trăind aşa doisprezece ani împreună, fiind fii 
lor la o vârsta care putea să dea bucurie părinţilor, într-o zi îmbol-năvindu-se 
amândoi fiii au murit. 


Deci Andronic, nu se arăta mâhnit de acea întâmplare, ci încă a strigat fericitul, 
acel glas al lui lov, zicând: "Gol am ieşit din pântecele maicii mele, gol mă voi şi 
duce": "Domnul a dat, Domnul a luat". 


lar femeia lui, Atanasia, avea jale nemângâiată, zdrobindu-se cu atâtea plânsuri, 
încât de mâhnirea cea mare atâta a slăbit încât era să moară; pentru că zicea: "Să 
mor şi cu cu fiii mei”. 

La îngroparea fiilor lor s-au adunat toţi cetăţenii şi însuşi patriarhul cu tot clerul, şi 
i-au îngropat în biserica Sfântului Iulian. lar după îngropare nu voia Atanasia să 
meargă la casa sa, ci şedea lângă mormântul fulor săi plângând. 


La miezul nopţii însă i s-a arătat ei Sfântul mucenic Iulian, în chip de călugăr, 
zicându-i: "Pentru ce nu laşi pe cei ce sunt aicea să se odihnească, femeie?" 


lar ea a zis: "Nu te mânia pe mine, domnule; sunt mâhnită, pentru că doi fii am 
avut, şi pe aceştia astăzi i-am îngropat împreună”. 


Iar el i-a zis: "Dar de ce plângi pentru dânşii? Că în ce chip caută firea ome-nească 
mâncare şi nu se poate a nu-i da, aşa şi copiii cu cereştile bunătăţi se hrănesc de la 
Hristos, pe Care roagă-L, zicând: "Dreptule judecător, dacă ne-ai lipsit de cele 
pământeşti, nu ne lipsi de cele cereşti”. 


lar ea auzind acestea s-a smerit şi şi-a schimbat mâhnirea în bucurie, că zicea: 
"Dacă fiii mei viețuiesc în cer, apoi de ce plâng eu?" Şi s-a întors să mai vorbească 
cu cel ce 1 se arătase şi nu l-a mai văzut; l-a căutat prin toată biserica, şi n-a aflat pe 
nimeni. 


Atunci Atanasia a cunoscut ca vedenie a fost, şi s-a spăimântat; şi mergând a spus 
bărbatului ceea ce a văzut, şi s-au mângâiat amândoi. 


lar nu după multă vreme, a zis Atanasia către Andronic: "Lasă-mă la o mănăstire, 
ca să-mi plâng păcatele", şi el primind cuvântul cu bucurie, fiindcă dorea şi el, au 
împărțit cea mai multă parte din avuţia lor la săraci, şi au iertat robii ce erau 
cumpăraţi, iar cealaltă avuţie a lor au dat-o socrului său ca să facă bolniţă de săraci 
şi gazdă străinilor, şi luându-și puţină avere, cât să le fie pe cale, au ieşit noaptea 
din cetate numai ei amândoi. 


Iar fericita Atanasia întorcându-se, a văzut de departe casa sa, şi căutând spre cer a 
zis: "Dumnezeule cel ce ai zis lui Avraam şi Sarei: ieşi din pământul tău şi din 
rudenia ta, şi vino la pământul pe care îl voi arăta ţie, caută şi spre noi şi ne du 
întru frica ta. lată pentru numele tău, am lăsat casa noastră, ca să nu ne închizi noua 
uşile împărăției Tale". 


Şi plângând amândoi, au mers în calea lor şi ajungând la Ierusalim s-au închinat la 
Sfintele Locuri, şi vorbind cu mulţi părinţi, au luat binecuvântare de la dânşii. Şi 
auzind de părintele Daniil, au mers la dânsul, şi i s-au închinat lui; acesta vorbind 

cu ei cuvânt de mântuire, mult i-a folosit, şi scriindu-le o carte i-a binecuvântat şi 1- 
a trimis la Mănăstirea Tavenisiotului. 


Deci mergând acolo, a dat fericitul Andronic pe sfânta lui soție Atanasia la 
mănăstirea de femei. lar el întorcându-se la părintele Daniil, a primit îngerescul 
chip şi a petrecut fericitul lângă acest părinte doisprezece ani, nevoindu-se. 


După această a rugat pe părintele să-l lase pe el la Ierusalim să se închine la 
Sfintele Locuri; iar părintele Danul făcând rugăciune i-a dat voie. 


ŞI mergând părintele Andronic în părțile Egiptului, a şezut să se odihnească puţin 
sub un copac, şi iată după rânduiala lui Dumnezeu a văzut pe fericita Atanasia, 
femeia sa, care mergea în chip bărbătesc, şi s-au închinat unul către celălalt. Deci a 
cunoscut Atanasia pe bărbatul său, iar el nu a cunoscut-o pe ea. Căci cum era cu 
putinţă să o cunoască, că faţa ei se vestejise de înfrânare, şi era neagră ca un arap: 


Către aceasta încă şi rânduiala sa schimbându-și, era îmbrăcată bărbăteşte, şi a 
întrebat pe Andronic, zicând: "Oare, nu eşti tu ucenicul părintelui Daniil, cel ce se 
numeşte Andronic?" 

Iar el a zis: "Eu sunt". 

Și iarăşi l-a întrebat: "Unde mergi Avva Andronic?" 

Răspuns-a Andronic: "Mă duc la Sfintele Locuri să mă închin; dar tu unde mergi, 


şI cum îţi este numele?" 


lar ea a zis: "Mă duc şi eu la Sfintele Locuri, şi numele îmi este Atanasie" (pentru 
că aşa îşi schimbase numele). 


Şi a zis Andronic: "Să mergem dar împreună". 


lar Atanasie a zis: "De voieşti să mergi cu mine, să pui pază gurii tale ca în tăcere 
să călătorim". 


Iar el a zis: "Bine, să fie aşa precum voieşti”. 


Grăit-a Atanasie: "Să mergem dar, şi rugăciunile sfântului tău stareţ să călăto- 
rească cu noi". 

Şi ajungând la Sfânta Cetate şi închinându-se la Sfintele Locuri, s-au întors cu 
tăcere la Alexandria. Şi a zis Atanasie către părintele Andronic: "Voieşti, părinte, 
să petrecem amândoi într-o chilie?" 


Răspuns-a Andronic: "Să petrecem; însă mai întâi voi întreba pe stareţ dacă ne va 
porunci nouă ca împreună să petrecem". 


Și a zis Atanasie: "Mergi şi întreabă, iar eu te voi aştepta pe tine în schitul ce se 
cheamă Optsprezecinicul; şi de-ţi va porunci părintele să vu la mine, precum am 
umblat cu tăcere, aşa cu tăcere şi în chilie să petrecem. lar de nu vei putea să 
petreci în tăcere, să nu vii la mine; că măcar şi părintele de ar porunci, nu voi să 
viețuiesc acolo unde nu ar fi tăcere”. 


Și mergând Andronic la Avva Danuil, i-a spus de împreună călătorul său Atanasie. 


Și a zis Daniil lui Andronic: "Mergând să iubeşti tăcerea, şi să petreci cu Ata-nasie 
de vreme ce este călugăr desăvârşit”. Deci a luat Andronic pe Atanasie, şi l-a dus în 
chilia sa, şi au petrecut în frica lui Dumnezeu cu tăcere alți dois-prezece ani; şi n-a 
cunoscut Andronic că Atanasie este soția lui; pentru că aceea se ruga cu deadinsul 
lui Dumnezeu ca să nu fie cunoscută de bărbatul său. lar Avva Daniil adeseori 
venea la dânşii şi-i învăţa. 


Odată fund la dânşii, şi mult grăindu-le de folosul sufletului, se întorcea; şi mai 
înainte de a sosi în chilia sa, l-a ajuns fericitul Andronic, zicându-i: "Părinte 
Daniel, părintele Atanasie se duce către Domnul!" 

Și întorcându-se stareţul, l-a aflat într-o mare fierbinţeală; şi a început Atanasie a 
plânge. Şi stareţul i-a zis: "Se cade să te bucuri că mergi să întâmpini pe Hristos, 
iar nu să plângi". 


Răspuns-a Atanasie: "Nu plâng pentru mine, ci pentru părintele Andronic; ci să 
faci dragoste părinte, după îngroparea mea vei afla o scrisoare sub căpătâiul meu, 
şi citind-o să o dai părintelui Andronic”. 


Și făcând rugăciune, s-a împărtăşit Atanasie cu dumnezeieştile taine, şi s-a dus 
către Domnul. Și au venit fraţii să îngroape trupul lui, şi aflară că era femeie cu 
firea el. 


Iar Avva Danuil a aflat sub căpătâiul ei scrisoarea şi, citind-o, a dat-o lui Andronic. 
Atunci a cunoscut Andronic, că femeia lui era, şi toţi au lăudat pe Dumnezeu. 

Și s-a auzit aceasta în toate Lavrele, şi trimițând Avva Daniil a chemat pe toți 
părinți cei din Egipt, şi pe cei din pustiul cel mai dinăuntru, şi s-au adunat din 
toate Lavrele, şi au îngropat cu cinste sfântul trup al fericitei Atanasiei, mărind pe 
Dumnezeu cel ce i-a dat o asemenea răbdare. 


lar după îngroparea ei, au petrecut starețul cu Andronic până la a şaptea zi, şi în 
ziua a şaptea făcând pomenirea celei ce se mutase, a voit ca să ia pe Andronic în 
chilia sa; iar Andronic îl ruga zicând: "Lasă-mă aicea părinte, ca şi eu să mă îngrop 
cu doamna mea Atanasia". Şi lăsându-l stareţul s-a dus; şi încă nesosind el până la 
chilie l-a ajuns un călugăr, zicându-i: "Părintele Andronic se duce către Domnul”. 


Şi a trimis stareţul în urma părinţilor celor ce plecase, zicând: "întorceţi-vă cu mine 
la părintele Andronic; iar ei întorcându-se l-au aflat încă viu, şi au luat 
binecuvântare de la dânsul. 


lar sfârşindu-se cu pace părintele Andronic, s-a îngropat cu fericita Atanasia, 
lăudând pe Dumnezeul cel minunat între sfinți săi. căruia se cuvine mărirea, în 
vecii vecilor. Amin. 


Tot în această zi, pomenirea dreptului Avraam şi a nepotului său Lot. 


Avraam s-a născut prin secolul al doisprezecelea înainte de Hristos la Ur, în ţinutul 
caldeenilor. Se trăgea din neamul lui Sem şi era căsătorit cu Sarah, rămasă fără 
copii. Dumnezeu îl alese pe Avraam pentru a face din el părintele poporului său. Îi 
spuse: "leşi din pământul tău, din neamul tău şi din casa tatălui tău şi vino în 
pământul pe care ţi-l voi arăta Eu. Şi Eu voi ridica din tine un popor mare, te voi 
binecuvânta, voi mări numele tău şi vei fi izvor de binecuvântare. Binecuvânta-voi 
pe cei ce te vor binecuvânta, iar pe cei ce te vor blestema îi voi blestema; şi se vor 
binecuvânta întru tine toate neamurile pământului" (Facere 12, 1-3). 


Avraam se încredinţă cuvintelor Domnului şi fără să se uite în urmă, îşi luă pe 
femeia lui Sarah, pe nepotul său Lot, avuţiile şi slugile sale şi se duse tot înainte, 
către ţinutul Canaan. 


In schimbul credinţei sale, Dumnezeu îi promise lui Avraam să facă un legământ 
veşnic între E] şi urmaşii săi, legământ ce avea să fie simbolizat în tăierea împrejur 
a oricărui născut de parte bărbătească din descendența lui Avraam. 


Ca prim semn al favorurilor sale, Domnul îi dădu un fiu lui Sarah cea sterilă, chiar 
dacă şi ea şi bărbatul ei erau foarte înaintați în vârstă. Isaac deveni astfel semnul 

bunăvoinţei lui Dumnezeu şi simbolul viitorului Mesia, Hristos, care trebuia să 
vină pentru a duce la bun sfârşit şi la perfecţiune promisiunile făcute de Dumnezeu 
sfântului patriarh. 


Avraam muri într-o bătrâneţe fericită la vârsta de o sută şaptezeci şi cinci de ani. 
Fu îngropat în pământul din Canaan, pe ogorul pe care îl cumpărase ca să îi facă 
mormânt lui Sarah. 


Când Lot intră cu Avraam în ţinutul Canaan, puse stăpânire pe pământurile bogate 
şi fertile din câmpia Iordanului şi se instală în Sodoma. Dar locuitorii ținutului erau 
în acea vreme afundaţi în viciu şi perversiuni. Ei atraseră mânia Domnului, care 
hotărî să distrugă oraşul. 


Trimise totuşi doi Îngeri ca să-l vestească pe Lot şi să îi poruncească să fugă de 
acolo, el şi ai săi. Îi spuseră: "Mântuieşte-ţi sufletul tău! Să nu te uiţi înapoi, nici să 
te opreşti în câmp, ci fugi în munte, ca să nu pieri cu ei!" (Geneza 19 :17). În 
momentul în care Lot se îndepărta, Dumnezeu făcu să plouă peste Sodoma şi 
Gomora pucioasă şi foc, şi păcătoşii muriră în chinurile pe care li le pregăteşte 
pentru veşnicia în iad. Dar femeia lui Lot nu ascultă porunca Domnului şi se 
întoarse pentru a se uita în urmă. Fu dintr-odată schimbată într-o statuie de sare, să 
fie de învăţătură pentru generaţiile ce aveau să urmeze că trebuie să urmeze 
chemarea Domnului fără nici o privire pentru lumea şi obiceiurile din care EI ne-a 
scos. 


Lot şi Avraam sunt prăznuiți şi cu ceilalți Strămoşi ai lui Hristos, în duminica 
dinaintea Crăciunului. 


Tot în această zi, pomenirea Sfintei muceniţe Poplia 


Aceasta trăia pe vremea păgânului Iulian, măritată fiind mai înainte şi născând 
roadă vrednică lui Dumnezeu, pe preotul lon care a fost purtător de grijă pentru 
orânduiala Bisericii, şi pururea fugea de vrednicia episcopiei, pentru multa lui 
smerenie. 


Deci mergând atunci lulian la Antiohia, având multă mândrie demonică şi silind pe 
toți să creadă în demoni, această cinstită bătrână, a început a cânta în faţa 
împăratului cu nişte fecioare: "Idolii păgânilor argint şi aur, lucruri de mâini 
omeneşti". Pentru aceasta târând-o, au bătut-o tare peste obraz, atâta cât s-a roşit şi 
pământul de sângele ei, dar nu a fost omorâtă, până la întoarcerea Paravatului. 

Acela însă, fund înjunghiat, nu s-a mai întors, iar ea trăind un an după aceea, cu 
pace s-a dus către Domnul. 


Tot în această zi, prea cuviosul părintele nostru Petru. 


Acest fericit ostaş a fost pe vremea împărăției lui Teofil; şi fiindcă era încuviinţat 
şi la frumuseţe şi la stat, şi la chipul trupului, a fost încins de împăratul mare 
spătar. 


Apoi călcând şi lepădând toate lucrurile lumeşti, a mers la viaţa călugărească, la o 
mănăstire ce se cheamă Dafnes, şi şi-a pus numele Petre, în loc de Leon. Apoi s-a 
dus la Olimp, după aceea la Sfintele Locuri, apoi la Laodiceea şi la Attalia, 
suferind toate ostenelile călătoriei. Deci fiindcă înţelese înălțimea vieţii şi a 
faptelor sale celor bune, l-a plecat împăratul Vasile Macedon, de a mers la 
Mănăstirea Sfântului Foca. În care nevoindu-se foarte după Dumnezeu, cu pace şi- 
a dat duhul. 


Cu ale lor sfinte rugăciuni, Doamne, miluieşte-ne şi ne mântuieşte pe noi. Amin. 

Arhid. Ștefan Sfarghie - Sinaxar - Sfântul apostol Iacov al lui Alfeu; Sfinţii 
cuvioşi Andronic şi Atanasia 


Sfântul Iacov al lui Alfeu a fost unul dintre cei 12 apostoli ai Mântuitorului lisus 
Hristos. El nu trebuie confundat cu Iacov „fratele Domnului”, episcopul lerusa- 
limului şi autorul Epistolei din Noul Testament. 


După Pogorârea Duhului Sfânt, apostolul Iacov al lui Alfeu a mers la neamurile 
din sudul Palestinei şi în Egipt, unde a predicat Evanghelia mântuirii, aducând la 
Hristos mulțime de popoare. 


A murit asemenea Mântuitorului lisus Hristos, fiind răstignit pe cruce. 


2 o e 


Astăzi, Biserica îi pomeneşte şi pe Sfinţii Andronic şi Atanasia. Andronic era din 
Antiohia cea mare, cu meşteşugul fiind lucrător de argint, foarte cucernic, plin de 
fapte bune şi bogat. Şi-a luat femeie pe Atanasia, care şi ea era iubitoare de 
Dumnezeu, vieţuind ei cu cinste după plăcerea Domnului şi fiind împodobiţi cu 
toate virtuțile. lar bogăţia lor o împărțeau în trei părţi: o parte la săraci, o parte 
pentru înfrumusețarea bisericilor, iar o parte la trebuinţele casei lor. 

Ei au avut un fiu şi o fiică, iar după naşterea celor doi copii nu au mai vrut să se 
cunoască trupeşte, ci se nevoiau amândoi în curăţie şi rugăciune smerită. Însă, într- 
o zi, copiii lor au murit, dar Andronic nu se arăta prea mâhnit, ci rugându-se 
neîncetat viețuia după pilda vieţii lui Iov cel mult răbdător. 


Soţia sa Atanasia era însă foarte mâhnită, iar după îngroparea fiilor ei nu voia să 
meargă acasă, ci stătea lângă mormânt. În urma unei vedenii în care a vorbit cu 
Sfântul mucenic Iulian, Atanasia a mers la bărbatul ei şi l-a rugat să o lase să plece 
la mănăstire. 


Amândoi au devenit monahi, trăind în curăţie şi rugăciune, făcându-se plăcuţi 
Domnului pentru viețile lor pilduitoare. 

Iulian Dumitraşcu - Calendar Ortodox - Sfântul apostol Iacov al lui Alfeu; 
Sfântul cuvios Andronic și Atanasia, soţia sa 


Biserica Ortodoxă prăznuieşte astăzi pe Sfântul apostol Iacov al lui Alfeu, pe 
Sfântul cuvios Andronic şi Atanasia, soţia sa (f sec. V). 


Sfântul apostol Iacov al lui Alfeu era fiul lui Alfeu şi fratele lui Matei, vameşul şi 
evanghelistul. Când Domnul nostru lisus Hristos vieţuia cu trupul pe pământ şi 
alegea pentru vrednicia apostolească pe oamenii cei fără de răutate şi drepţi, ca să-i 
trimită la propovăduirea Evangheliei în toată lumea, atunci l-a ales pe acest Iacob 
şi ca pe un vrednic l-a numărat în ceata apostolească. 


lar lacob a fost dintre cei doisprezece apostoli, însuşi văzător şi ucenic al lui 
Hristos, propovăduitor al Tainelor şi următor paşilor Lui şi împreună cu ceilalți 
apostoli, primind Sfântul Duh care s-a pogorât asupra lor în limbi de foc, a mers la 
diferite neamuri şi popoare ca să propovăduiască pe Hristos, să povăţuiască şi să-i 
aducă pe cei rătăciţi la calea mântuirii. 


Aprinzându-se cu râvna cea dumnezeiască, ca focul a ars spinii necredinţei, a 
sfărâmat idolii şi le-a risipit capiştile, a tămăduit multe boli şi a gonit din oameni 
duhurile necurate şi viclene şi a adus Domnului nostru lisus Hristos mulțime de 
popor, de la care şi-a câştigat numele cel nou: sămânţa dumne-zeiască, căci 
semănând în inimile oamenilor cuvântul dumnezeiesc a sădit şi a sporit dreapta 
credinţă. 


kkhkhkkrhkkhkhkkhhkkhkhkkhkikhkhkihkikyikyk 


e Xe Xe e e Xe Xe e e e Xe Xe e e e e 2 e De e e e e e e e e 2 e e e Xe eX 


kkkkkkhkhkkhkhkkhkhkhkhkihkikhkhkikhkikir ki 


Xp XP Xp Xe Xe Xe XP Xe Xe Xe Xe Xe e e e Xe Xe e e e Xe Xe e e e Xe Xe Xe e e eX XX 


Pentru aceasta s-a numit sămânța dumnezeiască. Și înconjurând multe ţări, a 
semănat sămânţa cea cerească şi, adunând spicele mântuirii omeneşti, a sfârşit 
alergarea sa pe urma lui Hristos, pentru că s-a făcut următor al patimilor Lui, şi 
fiind pironit pe cruce şi-a dat sufletul său lui Dumnezeu. 


Și această dumnezeiască sămânță - adică Sfântul lacob - a fost adunată cu roduri 
însutite în cereasca jitniţă unde, săturându-se însuşi de vederea feţei lui Dumne- 
zeu, şi nouă ne mijloceşte aceeaşi săturare cu rugăciunile sale. 


Sfântul cuvios Andronic şi Atanasia, soția sa (| sec. V) 


Sfântul Andronic a trăit în Antiohia Siriei în timpul împăratului Teodosie cel mare 
(379-395). Fiind căsătorit, a avut doi copii pe care 1-a pierdut în urma unei boli. 
Astfel, şi-a împărțit averea săracilor şi a plecat împreună cu soția sa la Locurile 
Sfinte, apoi în Alexandria Egiptului. 


Atanasia, soția sa, a intrat într-o mănăstire de maici din Tebaida, iar Sfântul 
Andronic a rămas la schitul cuviosului Daniil, în apropiere de Alexandria. 


După 24 de ani petrecuţi în mănăstire, Sfântul Andronic şi Sfânta Atanasia au 
trecut la Domnul. 

Proloagele din 9 octombrie 


Luna octombrie în 9 zile: Sfântul apostol Iacov al lui Alfeu. 


Acest Sfânt lacov a fost unul din cei 12 apostoli mari şi a trăit pe vremea 
Mântuitorului Hristos. 


De vreme ce sunt mai mulţi Apostoli care poartă numele de Iacov, trebuie ştiut că 
acest Iacov, "fiul lui Alfeu", nu este aceeaşi persoană cu lacov "fratele Domnului”, 
episcopul Ierusalimului şi scriitorul Epistolei din Noul Testament. 


Tradiţia creştină ne spune că Sfântul apostol Iacov al lui Alfeu a fost ales de 
Domnul pentru vrednicia apostolească, fiindcă era un om drept şi fără răutate şi a 
slujit cu credință pe Hristos, văzând faptele Lui, urmând paşilor Lui şi 
propovăduind tainele Lui, începând de la Botezul Domnului în Iordan şi până la 
Înălţarea Lui la cer. 


Se spune că după Pogorârea Duhului Sfânt, apostolul Iacov al lui Alfeu a mers la 
neamurile din sudul Palestinei şi în Egipt, propovăduind cuvântul mântuirii şi 
aducând la Hristos mulţime de popoare. Pentru aceasta l-au şi numit ele cu un 
nume nou: numele de "dumnezeiască sămânță" ca pe unul ce a sădit dumnezeiasca 
credinţă în multe inimi omeneşti. 

Şi a sfârşit alergarea sa, urmând patimilor Domnului şi dându-și lui Dumnezeu 
duhul său, pironit pe cruce, din dragoste pentru Hristos. 


Intru această zi, istorisire a cuviosului părintelui nostru Daniil, despre Andronic 
şi despre soția sa Atanasia (sec.V). 


Acest cuvios Andronic a fost din Antiohia cea mare, cu meşterul lucrător de argint, 
foarte cucernic, plin de fapte bune şi bogat. Şi şi-a luat femeie pe Atanasia, care şi 
ea era curată şi iubitoare de Dumnezeu, vieţuind ei cu cinste, după plăcerea 
Domnului, înfrumuseţându-se cu toate bunătăţile. lar bogăţia lor, în care erau 
îndestulați, o împărțeau în trei părți: o parte cheltuind-o la săraci, alta la 
împodobirea bisericilor, iar a treia la trebuinţa casei lor. 


Și au născut un fiu şi o fiică, iar după naşterea celor doi copii, n-au mai voit a se 
cunoaşte trupeşte, ci se nevoiau amândoi pururea în curăţie, la rugăciune, la a face 
bine săracilor şi la a căuta pe bolnavi. 


ŞI, vieţuind doisprezece ani împreună, fiii lor erau la o vârstă ca aceea care 
aduceau multă bucurie părinţilor lor. Dar într-o zi, copiii îmbolnăvindu-se, au şi 
murit. 


lar fericitul Andronic nu se arăta prea mâhnit de acea întâmplare, ba încă a şi 
strigat acel fericit cuvânt al lui lov, zicând: "Gol am ieşit din pântecele maicii 
mele, şi gol mă voi întoarce în pământ. Domnul a dat, Domnul a luat, fie numele 
Domnului binecuvântat !" (lov. 1, 21). Şi altele ca acestea zicea fericitul. 


lar femeia lui, Atanasia, avea jale nemângâiată. Zdrobindu-se cu atâta plâns, de 
mare mâhnire, atât a slăbit, de era să moară; că zicea: "Să mor şi eu cu copiii mei”. 
Deci, la îngroparea fiilor lor, s-au adunat toţi cetăţenii şi însuşi patriarhul cu tot 
clerul său, şi-i îngropară la biserica Sfântului Iulian. Dar după îngropare, Atanasia 
nu voia să meargă la casa ei, ci şedea lângă mormântul fulor săi, plângând. 


Dar, la miezul nopţii, 1 s-a arătat ei Sfântul mucenic Iulian, în chip de călugăr, 
zicându-i: "Pentru ce nu-i laşi pe cei ce sunt aici să se odihnească, o, femeie?" 


Iar ea a zis: "Nu te mânia pe mine, doamne, de vreme ce mâhnită sunt, că doi fu 
am avut şi pe aceştia i-am îngropat împreună astăzi”. 


Iar el i-a zis ei: "Dar pentru ce plângi pentru dânşii ? Că îți spun ție în ce chip caută 

cereştile bunătăţi de la Hristos, pe care roagă-L tu, zicând: "Dreptule Judecător, ne- 
al lipsit pe noi de cele pământeşti, drept aceea nu ne lipsi pe noi de cele cereşti. 


"Iar ea, auzind acestea, s-a umilit şi şi-a schimbat mâhnirea în bucurie, zicând: 
"Dacă fiii mei viețuiesc în Cer, pentru ce să plâng?" Şi şi-a întors faţa ca mai mult 
să vorbească cu cel ce 1 se arătase ei, dar nu l-a mai văzut pe el. L-a căutat apoi 
prin toată biserica şi n-a aflat pe nimeni. 


ŞI a zis portarului: "Unde este părintele acela, care acum a vorbit cu mine? " 


Răspuns-a portarul: "Oare nu vezi că porțile sunt încuiate şi n-a intrat aici nimeni, 
apoi, cum Zici, că a vorbit cineva cu tine?" 


Atunci Atanasia a cunoscut că a avut o vedenie şi s-a înspăimântat şi, mergând la 
casa ei, a spus bărbatului ceea ce a văzut şi a auzit, şi s-au mângâiat de întristare. 


Și, nu după multă vreme, a zis Atanasia către Andronic: "Slobozeşte-mă la o 
mânăstire, ca să-mi plâng păcatele mele." 


Și, primind cuvântul cu bucurie, că aceea dorea şi el, au început a împărţi cea mai 
mare parte din avuţia lor la săraci, au eliberat robii cei cumpăraţi, iar cealaltă avuţie 
au dat-o socrului său, să facă bolniţă pentru săraci şi casă de găzduire străinilor, şi 
luându-şi ei puţină avere, cât să le fie pe cale, au ieşit noaptea din cetate, numai 
amândoi singuri. 


lar fericita Atanasia, întorcându-se a văzut de departe casa ei şi, căutând spre cer, a 
zis: "Dumnezeule, Cel ce ai zis lui Avraam şi Sarei: "leşi din pământul tău, din 
neamul tău şi vino în pământul pe care ţi-l voi arăta ţie Eu."(Fac. 12,1). Tu, caută şi 
spre noi şi ne du pe noi pe calea Ta. lată, pentru numele Tău am lăsat casa 
deschisă, să nu ne închizi nouă uşile Împărăției Tale". Şi, plângând amândoi, au 
mers în calea lor. Şi, ajungând la Ierusalim, s-au închinat la Sfintele Locuri şi 
vorbind cu mulți părinți, au luat binecuvântare de la dânşii. 


Și, auzind de părintele Daniil, au mers la dânsul şi i s-au închinat lui, iar el, 
vorbind cu dânşii cuvânt de mântuire, mult le-a folosit lor. Şi le-a scris lor o carte 
şi i-a binecuvântat şi i-a îndrumat spre mănăstirea Tabenisioţilor (în Egipt). Deci, 
mergând acolo, a lăsat fericitul Andronic pe sfânta lui soţie Atanasia în mănăstirea 
de femei, iar el, întorcându-se la părintele Danul, a primit îngerescul chip şi a 
petrecut fericitul, lângă acest părinte, doisprezece ani, nevoindu-se. 

După aceasta a rugat pe părintele să-l învoiască pe el, la Ierusalim să se închine 
Sfintelor Locuri. Şi, făcând rugăciune, părintele Daniil l-a slobozit pe el, cu 
binecuvântare. A mers, apoi, părintele Andronic în părțile Egiptului şi a şezut să se 
odihnească puţin sub un copac şi, iată, după rânduiala lui Dumnezeu, a văzut pe 
fericita Atanasia, femeia sa, care mergea îmbrăcată în chip bărbătesc şi s-au 
închinat unul altuia. Deci, a cunoscut Atanasia pe bărbatul ei, dar el nu a cunoscut- 
o pe ea, că faţa ei se veştejise de înfrânare şi era neagră ca un arap şi afară de 
aceasta, încă şi rânduiala ei o schimbase, îmbrăcăminte bărbătească purtând. 


Deci, a întrebat ea pe Andronic, zicând: "Oare nu eşti tu Andronic, ucenicul 
părintelui Daniil?" 


Jar el a zis: "Eu sunt". 
Și iarăşi l-a întrebat: "Deci, unde mergi, ava Andronic?" 


Răspuns-a Andronic: "Merg la Sfintele Locuri să mă închin. Dar tu unde mergi şi 
cum îţi este numele?" 


lar ea a zis: "Mă duc şi eu la Sfintele Locuri şi numele îmi este Atanasie" (că aşa 
îşi schimbase numele său; în loc de Atanasia s-a numit Atanasie). 


Şi a zis Andronic: "Deci, să mergem împreună." 


lar Atanasie a zis: "De voieşti să mergi împreună cu mine, apoi să pui pază gurii 
tale, ca în tăcere să călătorim." 


Iar el a zis: "Bine, să fie aşa cum voieşti!" 


Grăit-a Atanasie: "Să mergem dar, şi rugăciunile sfântului tău stareţ să călătorească 
cu noi”. 


ŞI ajungând la sfânta cetate a Ierusalimului şi închinându-se la Sfintele Locuri, s-au 
întors în tăcere la Alexandria. 


Și a zis Atanasie către părintele Andronic: "Voieşti, părinte, să petrecem amân-doi 
într-o chilie?” 


Răspuns-a Andronic: "Să petrecem, însă mai întâi, voi întreba de ne va porunci 
nouă starețul să petrecem împreună". 

Și a zis Atanasie: "Mergi şi întreabă, iar eu te voi aştepta pe tine în schitul ce se 
cheamă Optsprezecinul. Şi, de-ţi va porunci părintele să stăm împreună să vii la 
mine şi precum am umblat cu tăcere aşa, în tăcere şi în chilie să petrecem. lar de nu 
vei putea să petreci cu tăcere, să nu vii la mine. Că chiar de ar şi porunci părintele, 
nu vreau să viețuiesc acolo unde nu ar fi tăcere." 

Și, mergând Andronic la ava Daniil, i-a spus lui toate despre împreună călătorul 
său Atanasie. 


Și a zis Daniil lui Andronic: "Mergând, să iubiţi tăcerea şi să petreci cu Atanasie, 
că desăvârşit călugăr este." 


Deci, a luat Andronic pe Atanasie şi l-a dus pe el la chilia sa şi au petrecut în frica 
lui Dumnezeu, în tăcere, alți doisprezece ani şi n-a ştiut Andronic că Atanasie este 
soția lui. Că, se ruga aceea lui Dumnezeu cu deadinsul, să nu fie cunoscută de 
bărbatul său. 


lar ava Daniil adeseori venea la dânşii şi-i învăţa pe ei. Deci, după ce a fost la 
dânşii, mult grăindu-le de folosul sufletului, pe când se întorcea la chilia sa, l-a 
ajuns pe el fericitul Andronic, zicându-i: "Părinte Danul, părintele Atanasie se duce 
către Domnul". 


Şi, întorcându-se, stareţul l-a aflat pe el cuprins de mare înfocare. Şi a început 
Atanasie a plânge. ŞI 1-a zis ei stareţul: "Se cade ţie a te bucura iar nu a plânge, de 
vreme ce mergi să întâmpini pe Hristos". 


Răspuns-a Atanasie: "Nu pentru mine, ci pentru părintele Andronic plâng. Te rog 
să ai bunăvoirea, părinte, şi, după îngroparea mea, aflând o scrisoare sub căpătâiul 
meu şi citind-o pe ea, să o dai părintelui Andronic." 


Și, făcând rugăciunea s-a împărtăşit Atanasie cu dumnezeieştile Taine şi s-a dus 
către Domnul. Şi au venit fraţii ca să îngroape trupul ei şi aflară că Atanasie era 
femeie, cu firea. lar ava Danuil a aflat sub căpătâiul ei scrisoarea şi, citind-o pe ea, 
a dat-o lui Andronic. Atunci a cunoscut Andronic, că Atanasie era femeia lui şi toţi 
au proslăvit pe Dumnezeu. 


ŞI s-a auzit aceasta în toate lavrele Alexandriei şi la schitenii cei ce purtau haine 
albe (că aşa era obiceiul schitenilor acelora, că umblau în haine albe) şi îngropară 
cu cinste sfântul trup al fericitei Atanasia, slăvind pe Dumnezeu, Cel ce i-a dat ei o 
asemenea răbdare. 

Iar, după îngroparea ei, a petrecut stareţul Daniil cu Andronic până la a şaptea zi, 
iar în ziua a şaptea, făcând pomenirea celei ce se mutase, a voit să ia pe părintele 
Andronic în chilia sa. 


lar Andronic îl rugă pe el, zicând: "Lasă-mă aici părinte, ca şi eu să mă îngrop cu 
doamna mea, Atanasia, şi stareţul lăsându-l pe el, s-a dus. Şi, încă înainte de a sosi 
el la chilie, l-a ajuns alt călugăr, zicându-i: "Părintele Andronic se duce către 
Domnul". 

Şi a trimis stareţul în urma părinţilor celor ce se duseseră, zicând: "Întoarceţi-vă cu 
mine la părintele Andronic”. 


lar ei, întorcându-se, l-au aflat pe el abia viu şi au fost blagosloviţi de el. Şi 
sfârşindu-se cu pace părintele Andronic, s-a făcut dezbinare mare între schiteni şi 
cei din schitul Optsprezecinul, că petrecerea cuviosului Andronic şi a fericitei 
Atanasiei era între două schituri. Că ziceau cei cu haine albe: "Este fratele nostru 
şi-l vom lua pe el în schitul nostru, ca să ne ajute nouă rugăciunile lui”. Asemenea 
ŞI părinţii din schitul Optsprezecinul ziceau: "Al nostru este fratele şi cu sora lui, 
fericita Atanasia; la noi să se aşeze”. 


Şi, abia potolindu-se, au îngropat pe cuviosul Andronic împreună cu fericita 
Atanasia, lăudând pe Dumnezeu, Cel minunat întru Sfinţii Săi, Căruia Se cuvine 
slava în vecii vecilor ! Amin. 


Întru această zi, cuvânt despre fapta bună pe care, câştizând-o, omul se 
mântuieşte. 


Sunt patru fapte bune de care se ţine seama la mântuirea omului: 
Y postul, 
Y ase ruga adeseori Domnului, 
Y lucrarea mâinilor şi 
Y curăţia trupească; 


la acestea patru se împotriveşte diavolul. 


Prin cea dintâi, adică prin mâncare, a ispitit pe Adam în Rai. Prin a doua, 
nerugându-se Domnului, i-a dat lui Adam ruşine şi teamă de Dumnezeu şi l-a făcut 
a se ascunde şi a nu veni înaintea Lui, ca nu cumva, închinându-se înaintea lui 
Dumnezeu, Adam, să primească iertăciune de păcatul său. lar după ce a fost 
izgonit Adam gol din Rai, încă şi prin goliciunea aceea voia diavolul să-l surpe pe 
om în alt păcat, adică în deznădejde voia să-l ducă pe el. 

Dar iubitorul de oameni Dumnezeu, ştiind mai dinainte facerea de rău a diavolului, 
a dat lui Adam lucru, aşezându-l pe om în Rai, ca să-l păzească şi să-l lucreze, 
zicându-i: "Lucrează pământul din care ai fost luat!" lar Adam, îngrijindu-se de 
lucru, a lepădat meşteşugirea cea rea, a diavolului. 


Deci, fiind biruit în aceasta, diavolul a semănat gând rău şi în curăția trupească, că 
a făcut a se împodobi fetele lui Cain şi a făcut să cadă în desfrânare cu dânsele pe 
fiii lui Set şi a spurcat curăția trupească. Drept aceea şi Scriptura zice: "Intrat-au 
fini lui Dumnezeu la fiicele oamenilor." Că atunci când omul îşi păzeşte trupul 
curat, fiu al lui Dumnezeu este, nespurcând făptura mâinii lui Dumnezeu. 


Drept aceea, sârguiți-vă la lucrul mâinilor, ca nu în nelucrare să ne afle pe noi 
diavolii şi să ne înşele. 


lar de va păzi cineva aceste patru fapte bune: postul, rugăciunea, lucrul mâi-nilor, 
curăţia trupească, arătat este ca fiu al Luminii şi moştean al Impărăţiei cerurilor 
este, întru Hristos lisus Domnul nostru, Căruia Se cuvine slava. 

Căsătoria, cale spre sfinţenie - Sfinţii Andronic şi Atanasia 


9 octombrie Antiohia, sec. VI 


Sfinții Andronic şi Atanasia au fost o pereche evlavioasă şi înstărită, trăind în 
Antiohia veacului al şaselea. Pentru virtutea sa, ca şi pentru măiestria sa deosebită 
ca argintar, Andronic ajunsese cunoscut chiar şi împăratului. 


O vreme această familie sfântă obişnuia să-şi împartă bunurile în trei părți. Prima 
parte o foloseau pentru milosteniile îmbelşugate date săracilor; a doua parte o 
foloseau spre a împrumuta bani fără dobândă oricui avea nevoie de acest fel de 
ajutor; iar a treia parte o păstrau pentru trebuinţele casei şi familiei lor. 


Acest chip de vieţuire - făcând mult bine celorlalți în fiece zi - le-a adus multă 
bucurie. Oricine avea vreo trebuinţă alerga la casa lor, unde afla alinare şi ajutorul 
trebuincios. 


Andronic şi Atanasia erau cu adevărat neagonisitori (amisthos), alinătorii tuturor şi 
vistierie tuturor celor suferinzi şi necăjiţi. 


Andronic şi Atanasia aveau doi copii, loan şi Maria. Insă cei doi copii au murit în 
aceeaşi zi, pe când erau mici. Tatăl şi-a domolit durerea şi şi-a văzut de meseria sa, 

lucrând cu mai multă răbdare decât înainte şi în tăcere. Atanasia avea inima 
zdrobită şi îşi trecea vremea pe lângă mormântul ce cuprindea pe micuţii ei, în 
biserica Sfântului lulian. Stătea acolo, aplecându-se spre mormânt şi suspinând: 
„Să mor şi eu cu copii mei, să zac alături de ei”. 


Dar noaptea, când totul era liniştit şi candelele pâlpâiau slab în biserică, înaintea 
femeii ce plângea s-a oprit un călugăr care i-a spus: „Femeie, de ce te jeluieşti? 
Pentru ce nu laşi pe cei ce sunt aici să se odihnească ?” 


lar ea a zis: „Nu te mânia pe mine, doamne, de vreme ce mâhnită sunt, că doi fu 
am avut, şi pe aceştia i-am îngropat împreună astăzi”. 


Iar el i-a zis ei: „Dar pentru ce plângi pentru dânşii ? Căci zic ție, în ce chip caută 
cereştile bunătăţi de la Hristos, pe care-L roagă, zicând: Dreptule Judecător, ne-ai 
lipsit pe noi de la cele pământeşti; drept aceea, nu ne lipsi pe noi şi de cele cereşti”. 


Auzind acestea, toată mâhnirea Atanasiei s-a preschimbat în bucurie, dar când s-a 
uitat după călugăr, ca mai mult să vorbească cu el, nu l-a mai aflat. 


Atunci s-a dus la cel ce păzea uşile şi I-a întrebat: „Unde este părintele acela ce era 
în biserică ?” 


EI a răspuns: „Nu a fost nici un părinte aici”. 


Atunci ea a ştiut că i s-a arătat fericitul mucenic Iulian în haine de călugăr. Du- 
cându-se apoi, a venit la soţul ei şi i-a spus toate, rugându-l ca împreună să se 
lepede de lume şi să se retragă într-o mănăstire, unde să se poată pregăti ca să se 
întâlnească cu micuţii lor. El a încuviinţat, căci inima îi era împovărată şi toate 
nădejdile şi ambițiile sale din această lume se sfârşiseră atunci când pământul s-a 
închis peste chipurile palide ale copiilor săi. 


Deci Andronic şi Atanasia şi-au împărțit restul averii pentru întreţinerea săracilor şi 
ajutorarea monahilor. Părăsind Sina, s-au dus la Ierusalim. 


De acolo au plecat în Egipt, unde au cerut îndrumarea Sfântului Daniil Schiteanul 
(7 iunie). El l-a sfătuit pe Andronic să meargă la mănăstirea Tavennisioţilor. 
Întrucât Atanasia trecuse de mijlocul vieţii, el a sfătuit-o să-şi taie părul şi să se 
îmbrace ca un pustnic. I-a rânduit să trăiască într-o chilie dintr-o lavră a schitului şi 
i-a poruncit să se întâlnească cu ceilalți călugări numai la Liturghie, în Ziua 

Domnului. Se pare că ea a fost printre primele femei ce au trăit pustniceşte în 
pustia Egiptului. 


După doisprezece ani de despărțire, Atanasia - îmbrăcată încă în veşminte de 
pustnic şi având acum numele de Atanasie - şi-a întâlnit soţul pe când călătoreau 
amândoi spre Țara Sfântă. Ea l-a recunoscut, el însă nu a recunoscut-o - atât de 
schimbată îi era înfăţişarea de anii de aspră nevoinţă. Au stat de vorbă o vreme, 
apoi au hotărât să-şi urmeze pelerinajul împreună. 


După cercetarea locurilor sfinte, s-au întors împreună în Egipt. Şi ajungând la locul 
unde se întâlniseră, Andronic arătă cu băţul şi zise: „Drumul meu e încolo”. 


lar ea, arătând în altă parte, zise: „lar al meu dincolo”. Şi amândoi erau plini de 
întristare. 


Apoi Andronic grăi: „Frate Atanasie, amândoi suntem bătrâni şi nu se cade să 
locuim singuri. Împreună cu tine m-am simţit deosebit de bine, şi acum nu mă 
îndur să mă despart de tine. Vino şi stai cu mine în chilie, iar dacă eu mor mai 
întâi, tu să-mi închizi ochii; iar de vei muri tu mai întâi, eu a să-mi pun mâna pe ai 


Sa ele) 


tă. 


Atunci Atanasia s-a întors cu faţa şi a lăcrimat puţin, apoi a grăit: „Am să vin cu 
tine, frate”. 


Deci cei doi bătrâni s-au regăsit, dar Andronic nu ştia că însoţitorul lui era soția sa; 
simţea doar o mare înduioşare şi dragoste pentru tovarăşul său. 


Trecând încă doisprezece ani, timp în care nimeni nu i-a descoperit taina, nici chiar 
soțul ei, Atanasia s-a îmbolnăvit grav. Puțin înainte de plecarea din viaţă, ea şi-a 
zgâriat numele adevărat pe o ţiglă. Văzând scrierea, Andronic a lăcrimat şi s-a 
aruncat asupra trupului ei, strigând: „Aceasta e soţia mea Atanasia!” 


Auzind uimitoarea ei vieţuire, călugării din toate mănăstirile şi sihaştrii din cele 
mai depărtate ţinuturi s-au adunat la îngropăciunea ei. Cu stâlpări şi ramuri 
înverzite şi înveşmântaţi în alb (cum era obiceiul în schit), au dus trupul ei la locul 
de odihnă, şi cu mare bucurie l-au lăudat pe Dumnezeu, Cel ce a mărit astfel 
numele Său întru ca. 


Deşi un alt pustnic stăruia ca Andronic să se alăture lui într-un alt loc, el n-a voit să 
părăsească chilia pe care o împărţise cu soţia sa, zicând că va rămâne acolo până ce 

Domnul îl va lua să se reîntâlnească cu ea. După opt zile a murit şi fericitul 
Andronic, reîntâlnindu-şi soţia credincioasă în împărăţia cea cerească. 


Slujba lor la Utrenie zice aşa: „însoţitoare avut-a Andronic pe Atanasia, şi întru 
nevoinţele cele de pe pământ, şi în tăria cerurilor”. 


Și dezbinare mare s-a făcut între monahi pentru a şti unde să se ducă sfintele 
moaşte ale sfintei perechi, căci amândouă mănăstirile lor le râvneau. 


Stihiri la Vecernie, glas 4: 


Părăsind toată tirama vieţii şi urând avuţia, şi din dezmierdarea cea trecătoare 
schimbându-vă, aţi ridicat Crucea ca un jug dumnezeiesc şi aţi urmat lui Hristos, şi 
ați locuit la verdeaţa cea cerească minunat, întru care veselindu-vă dimpreună, 
aduceţi-vă aminte pentru noi, cei ce cu credinţă ne aducem aminte de voi, şi cu 
dragoste săvârşim sfântă şi cinstită pomenirea voastră, sfinților. 


Lipsitu-v-aţi de însoţirea cea drăgăstoasă a copiilor cu porunca lui Dumnezeu, şi în 
viaţă rămânând neschimbaţi, aţi ridicat glasul cel viteaz al lui lov şi aţi strigat: 
Domnul a dat, Domnul a luat; pentru aceea, cu lesnire aţi săvârşit lucrul cel dorit, 
şi mutându-vă către pustietăţi şi către locurile cele sfinte, cu bucurie v-aţi arătat 
pereche prea sfântă. 


Cântarea a treia la Utrenie, glas 8: Din Rai s-a scos Adam, pentru sfatul Evei, dară 
tu, înțelepte, de sfatul soției tale ascultând, acum dimpreună cu ea în Rai petreci, 
pururea bucurându-vă, fericite Andronic. 


Din „Căsătoria, cale spre sfinţenie” 
Ed. Sophia 2001 

Pr. Petru Roncea - Sfinţii soţi Andronic şi Atanasia sau cum tăcerea este 
mântuitoare 


Erau odată, pe vremea împăratului Teodosie cel mare, doi soţi, Andronic şi Atana- 
sia, de bun nume şi neam, fii de lătari, adică de lucrători în aur şi în argint. Erau 
foarte îndestulaţi în avere, dar ei aveau un obicei creştinesc vrednic de laudă. 
Bogăția şi-o împărțeau în trei părți: o parte la săraci, o parte la împodobirea 
bisericilor, iar a treia la trebuinţa casei lor. Astfel, trăind în bună cucernicie, au 
născut doi fii, după care s-au hotărât a se nevoi în curăţie, cercetând pe cei bolnavi 
şi făcând milostenie săracilor. 


Doisprezece ani de căsnicie fericită au trecut astfel. Dar Dumnezeu a dorit să-i 
ridice la trăiri şi mai înalte. Într-o zi, venind Andronic de la biserică, după cântarea 
de dimineaţă, găsi pe copii gemând şi pe soţia Atanasia tulburată, stând la căpătâiul 
lor. Îşi atinse copiii cu mâna şi, suspinând, grăi: Facă-se voia Domnului! Plecă apoi 
la biserica Sfântului mucenic lulian şi zăbovi aici în rugăciune până la ceasul al 
şaselea. Când se întoarse acasă, cei doi copii muriseră deja. 


O stihiră de la Doamne, strigat-am exprimă starea sufletească a celor doi soţi în 
necazul lor cel foarte mare: „Lipsitu-v-aţi de însoţirea cea drăgăstoasă a copiilor cu 
porunca lui Dumnezeu şi, în viaţă rămânând neschimbaţi, aţi ridicat glasul cel 
viteaz al lui lov, şi aţi strigat: Domnul a dat, Domnul iarăşi a luat! Pentru aceea cu 

înlesnire aţi săvârşit lucrul cel dorit; şi, mutându-vă către pustietăţi şi locurile cele 
sfinte, cu bucurie v-aţi arătat pereche prea sfântă“. 


Ce s-a întâmplat aşadar după moartea copiilor? S-au hotărât să meargă „către 
pustietăţi“ pentru pocăință. Şi-i zise Atanasia soţului ei: „Domnul meu, încă de 
când trăiau copiii noştri voiam să-ţi spun, dar mă îndoiam şi iată că acum, după 

2) 2) 
moartea lor, te rog să mă duci pe mine la o mănăstire, ca să-mi plâng acolo 
păcatele mele, căci Domnul, luându-i pe copiii noştri, ne va face pe noi mai buni la 
slujba Sa“. 


lar el i-a zis: „Să mergi să-ţi cercetezi gândul tău o săptămână şi, de nu-ţi vei 
schimba acest gând, ne vom sfătui despre aceasta amândoi“ (Vieţile Sfinţilor pe 
octombrie, Ed. Ep. Romanului şi Huşilor, 1992, p 104). 


Frumoasă şi cuminte cerere şi înțelept răspuns. Dar şi el nutrea acelaşi gând. Aşa 
că, după mai multe zile în care dorul ei se aprindea tot mai mult după chemarea 
îngerească, înțelegând că de la Domnul este gândul acesta, au plecat amândoi spre 
Locurile Sfinte unde, aflând un părinte duhovnicesc, pe nume Daniil, au primit de 
la acesta binecuvântare ca ea să se ducă la o mănăstire de femei, iar el să rămână 
sub ascultarea acestuia. 


Doisprezece ani au trăit în acest chip. „Curăţindu-ţi-se sufletul, Părinte Andronic, 
cu virtuțile cele alese, şi înfierbântându-te cu focul dumnezeieştii dragoste, te-ai 
lepădat de înfierbântările trupului; că aveai totdeauna dumnezeiasca rouă de sus, 
care te răcorea“ - zice despre nevoinţa lui o stihiră a Cântării | a Canonului. 


Iar despre ea aflăm dintr-o stihiră a Cântării a 6-a că „Nicidecum slăbiciunea firii 
n-a slăbit voirea pe care ai avut-o, o, cuvioasă, către nevoinţele ostenelilor“. Şi ce-a 
făcut aflăm mai departe: „Schimbându-ţi haina, ţi-ai ascuns firea cea adevărată; 
pentru aceasta ai săvârşit calea cea nebănuită a mântuirii“. 


În haine bărbăteşti, după doisprezece ani de aspră nevoinţă şi arsă fiind de soare, 
cu numele schimbat în Atanasie, iat-o întâlnind, sub un copac, pe un călugăr 
odihnindu-se. Era chiar Andronic. Cu binecuvântarea părintelui Danul pornise să 
revadă Locurile Sfinte. Ea-l recunoscu pe loc, dar se prezentă ca monahul Ata- 
nasie. Îi zise: Oare nu eşti tu ucenicul părintelui Daniil, cel ce se numeşte 
Andronic? El răspunse afirmativ. Se prezentă şi Sfânta şi-i mărturisi că a pornit şi 
ea în acelaşi loc şi-i propuse să meargă împreună cu condiția însă de a fi în tăcere 
unul cu celălalt. Căzură la învoială şi vizitară Locurile Sfinte. 

La întoarcere, soția îi propuse lui Andronic să-şi ceară binecuvântare de la 
părintele său ca să locuiască împreună cu el în aceeaşi chilie, dar cu aceeaşi con- 
diție a tăcerii. Sfântul plecă şi primi binecuvântarea duhovnicului său care veni şi 
el şi-i sfătui pe amândoi cum să trăiască ca să-şi mântuiască sufletele. 


Doisprezece ani trăiră aşadar împreună fără ca el să ştie că „fratele“ de lângă el e 
chiar soţia lui. În sfârşit, veni vremea trecerii de aici a lui „Atanasie“. Fratele de 
chilie alergă la părintele Danul să-l anunţe că părintele Atanasie se duce către 
Domnul. Starețul veni repede şi-l află pe Atanasie plângând. „Trebuie să te bucuri 
de vreme ce mergi să-L întâmpini pe Hristos, iar nu să plângi“. Atanasie răspunse: 
„Nu plâng pentru mine, ci pentru părintele Andronic. Dar să ai dragoste, părinte, 
căci după îngroparea mea vei găsi o scrisoare sub căpătâiul meu şi, după ce o vei 
citi, să o dai părintelui Andronic“ (Vieţile Sfinţilor, Idem). 


Îşi făcu rugăciunea, se împărtăşi cu dumnezeieştile Taine şi-şi dete sufletul lui 
Dumne-zeu. 


Ce uimire a fost în tot pustiul acela şi în altele mai îndepărtate, când au aflat 
minunea aceasta. 


După îngroparea ei, părintele Daniil a mai rămas şapte zile cu părintele Andronic, 
ca să facă pomenirile obişnuite lui Atanasia şi la plecare, vru să-l ia şi pe fiul său 
duhovnicesc cu sine. Acesta însă îi ceru să-l lase să fie îngropat lângă „doamna 
lui“. N-a ajuns ava Daniil la chilie că şi veni un călugăr cu vestea că părintele 
Andronic pleacă la Domnul. Reveni iute şi anunţă şi pe părinţii care tocmai 
plecaseră să se întoarcă, nu atât pentru a-l mai vedea viu, ci pentru a putea să 
primească o ultimă binecuvântare din partea lui. 


Era o frumoasă dorință a părinților să fie binecuvântaţi de cineva despre care 
presimţeau că a ajuns la o măsură a sfinţeniei în viaţa aceasta. Şi mai ales să-l 
implore să se roage pentru ei în Împărăţia lui Dumnezeu: „Mutatu-te-ai cu bucurie 
dintru acestea vremelnice către cele de sus, şi, sălăşluindu-te împreună cu sfinții 
părinţi ai noştri, adu-ţi aminte, părinte, de cei ce te cinstesc pe tine totdeauna“ 
(stihiră a Cântării a 9-a). 


L-au îngropat cu fericita Atanasia, împreună pe pământ şi în cer. 


Ca unii ce suntem pământ şi cenuşă, să zicem şi noi împreună cu ava Danuil: „Cu 
ale lor sfinte rugăciuni, Doamne, miluieşte-ne şi ne mântuieşte pe noi. Amin“. 

Viorica Văscu - Sfintele femei, modele de viaţă - Sfânta cuvioasă Atanasia, 
model de devotament și iubire 


Atanasia s-a născut în Antiohia în familia zlătarului loan, unul dintre cei mai de 
seamă lucrători de aur şi argint din oraş. Familia sa a învăţat-o să muncească şi să 
se roage, să postească şi să fie ascultătoare şi bună. La vârsta potrivită s-a căsătorit 
cu Andronic. 


Cei doi, prin munca mâinilor, au ajuns să aibă avere multă şi au hotărât ca tot 
câştigul lunar să îl împartă în trei: o parte să o dea săracilor, o parte Bisericii, iar a 
treia parte o ţineau pentru casa lor. Cu toate acestea nu le-a lipsit nimic niciodată. 
Au ajuns să fie cei mai iubiţi și cinstiți oameni ai comunităţii lor. Mereu aveau 
grijă de săraci, de bolnavi şi de străini, îi hrăneau pe cei flămânzi, îi îmbrăcau pe 
cei nevoiaşi, îi mângâiau pe cei necăjiţi. 


După puţin timp li s-a năascut un fiu, căruia i-au pus nume loan, iar după doi ani s- 
a născut Maria, fiica lor. Pe copii i-au obişnuit de mici cu bunătatea şi credinţa. 
Miercurea şi vinerea o petreceau în post şi în rugăciuni, iar duminica și în sărbători 
erau nelipsiți de la biserică. 


Și au trăit aşa fericiţi timp de doisprezece ani, până când Dumnezeu a dorit să le 
încerce credinţa. În una dintre duminici, copii lor au făcut amândoi febră, iar a 
doua zi au murit. 


Andronic a mers la biserică şi s-a rugat asemenea dreptului lov: „Gol am ieşit din 
pântecele maicii mele, gol mă voi duce. Domnul a dat, Domnul a luat, precum a 
voit Domnul aşa a făcut, fie numele Domnului binecuvântat în veci”. 

Atanasia în schimb s-a așezat pe mormântul copiilor refuzând să mai mănânce, să 
mai bea apă sau să mai meargă acasă zicând: „Să mor şi eu ca fiii mei”. 


Atunci, Sfântul ocrotitor al bisericii unde erau îngropați copii, Sfântul mucenic 
Iulian, i s-a arătat în chipul unui călugăr, a îmbărbătat-o și i-a aprins în suflet do- 
rința pentru viaţa călugărească. 


După câteva zile, cei doi, Andronic şi Atanasia, s-au sfătuit să meargă în pelerinaj 
la locurile sfinte, iar dacă vor avea amândoi același dor pentru călugărie să rămână 
acolo. Bunicului loan i-au lăsat testament ca, dacă nu se vor întoarce, averea lor să 
o impartă săracilor, iar casa lor să o transforme în spital pentru îngrijirea celor 
nevoiaşi. 


Ajungând la Ierusalim, s-au închinat la sfintele locuri după care au plecat în Ale- 
xandria să se închine Sfântului mucenic Mina. Aici au găsit un duhovnic, pe 
părintele Danul, care le-a dat scrisori de intrare în mănăstire. 


După doisprezece ani, Andronic a cerut de la stareţ binecuvântare să mergă din nou 
la locurile sfinte pentru închinare. Pe drum a întâlnit un alt călugăr, pe Atanasie, şi 
au călătorit împreună. Pe drum, Atanasie l-a rugat să nu vorbească, pentru a se 
putea ruga cât mai mult. Ajunşi la locurile sfinte, Atanasie i-a propus lui Andronic 
să se aşeze împreună într-o chilie, dar cu aceeași condiţie, a tăcerii, a rugăciunii şi 
a postului. 


După moartea lui Atanasie, ceilalți călugări au găsit sub perna sa o scrisoare în care 
călugărul tăcut mărturisea că este Atanasia, soția lui Andronic. A ales să trăiască 
îmbrăcată în călugăr pentru a fi aproape de Dumnezeu, să poată ajunge la locurile 
sfinte pentru a se ruga pentru copii săi, dar şi pentru a trăi aproape de Andronic, 
deşi acesta nu a ştiut şi nu a bănuit niciodată nimic. 


La numai șapte zile, Andronic s-a mutat şi el în Impărăţia lui Dumnezeu, alături de 
sfinți, de îngeri, de copiii săi și alături de Atanasia. 


Văzând iubirea celor doi pentru Hristos, milostenia pe care au făcut-o pentru 
semenii lor, iubirea pură şi sfântă a celor doi, Biserica ortodoxă 1-a trecut în rândul 
sfinților pomenindu-i împreună în 9 octombrie. 

Arhim. Dumitru Cobzaru - Predică la Sfinţii cuvioşi Andronic şi Atanasia, 
Catedrala Mitropolitană 


https://www.youtube.com/watch?v=eide?iokXhs 

Troparul Sfântului Cuvios Andronic i 


sa 9 Octombrie - Glasul 1 sa 


Locuitor pustiului. înger în trup şi 
de minuni făcător te-ai arătat, 
purtătorule de Dumnezeu. Părintele 

nostru Andronic. Cu postul. cu 
privegherea şi prin rugăciune 
"primind daruri cereşti, tămăduieşti 
pe cei bolnavi şi sufletele celor ce 
aleargă la tine cu credinţă. Slavă 
Celui Ce ţi-a dat ție putere; Slavă 
Celui Ce te-a încununat pe tine; 
Slavă Celui Ce lucrează prin tine 
tuturor tămăduiri. 


Ei de 


Po zosoza a 


SPINPIL CUVIOSI ANDRONIC ȘI ATANASIA 


Ve Sfântul Andronic a trăit în Antiohia Siriei în timpul împăratului 
Teodosie cel Mare (379-395). A fost căsătorit și a avut doi copii 
pe care i-a pierdut in urma unei boli. 
Astfel, și-a împărțit averea săracilor și a plecat împreună cu sotia sa 
la Locurile Sfinte, apoi în Alexandria Egiptului. 
Atanasia, sotia sa, a intrat într-o mănăstire de maici din Tebaida, 
iar Sfântul Andronic a rămas la schitul cuviosului Daniil, 
Capa, în apropiere de Alexandria. După 24 de ani petrecuţi în mănăstire, 
Sfântul Andronic și Sfânta Atanasia au trecut la Domnul. 


SEINI PIE CUVIOSI ANDRONIC SI ATANASIA 


Sfântul Andronic a trăit în Antiohia Siriei în timpul împăratului 
Teodosie cel Mare (379-395). A fost căsătorit şi a avut doi copii 


pe care i-a pierdut în urma unei boli. 
Astfel, şi-a împărtit averea săracilor şi a plecat împreună cu sotia sa 
la Locurile Sfinte, apoi în Alexandria Egiptului. 
Atanasia, sotia sa, a intrat într-o mănăstire de maici din Tebaida, 
iar Sfântul Andronic a rămas la schitul cuviosului Daniil, 
în apropiere de Alexandria. După 24 de ani petrecuti în mănăstire, 
Sfântul Andronic şi Sfânta Atanasia au trecut la Domnul. 

Bucuraţi-vă, Sfinţilor cuvioşi Andronic şi Atanasia! 


